Downloaded from YTS.MX
Official YIFY movies site: YTS.MX
‎สวัสดีค่ะ ฉันชื่อ ‎มาริเซลา เอสโกเบโด ออร์ติซ
‎ฉันเป็นแม่ของ ‎รูบี้ มาริซอล ฟรัยเร เอสโกเบโด
‎ตอนนี้ฉันไม่กลัวอะไรแล้ว
‎ฉันไม่กลัวแม้กระทั่งความตาย ‎ซึ่งเป็นชะตากรรมอย่างแย่ที่สุด
‎ฉันเจอทั้งทางการ ‎ฉันเจอทั้งผู้ว่าการรัฐ
‎ฉันเผชิญมาแล้วทั้งหมด ‎ทุกคนที่ฉันได้พบ
‎ไม่ว่าลูกสาวของฉันอยู่ไหน
‎ฉันอยากให้เธอรู้ว่าฉันรักเธอ
‎และฉันจะไม่หยุดจนกว่าเธอ ‎จะได้รับความเป็นธรรม
‎(ผลงานภาพยนตร์สารคดีจาก NETFLIX)
‎ฉันขออย่าให้ใครเจ็บปวดแบบฉัน
‎ซิวดัดฆัวเรซขึ้นชื่อว่า ‎เป็นเมืองอันตรายที่สุดในโลก
‎ผู้หญิงที่อาศัยอยู่ในเมืองนี้ ‎ก็เหมือนรอวันถูกฆ่า
‎ลูกสาวของฉันตายไปแล้ว
‎แต่ฉันยังอยู่พูดแทนเธอ ‎และปกป้องสิทธิของเธอ
‎(ฆาตกร - โทษสูงสุด)
‎มันกัดกินเธอไหม
‎ใช่แล้วครับ
‎- แล้วคุณล่ะ ‎- ผมอยู่ข้างเธอเสมอ
‎ข้างเธอเสมอ
‎คนนับพันทั่วประเทศได้ร่วมค้นหา
‎เขาไม่มีวันข่มตาหลับลง
‎ถึงใช้เวลาทั้งชาติ ‎ฉันก็จะหาเขาให้พบ
‎มาริเซลาต่อสู้ขอความเป็นธรรม ‎ให้แก่ลูกสาว
‎พวกผู้ชายที่เคยชินกับการ ‎ใช้ความรุนแรงกับผู้หญิง
‎จะได้รู้ว่าบทลงโทษ ‎ไม่ใช่แค่การเขียนเสือกระดาษ
‎(รางวัล 250,000 เปโซ)
‎ผมชื่อฆวน มานูเอล ฟรัยเร เอสโกเบโด
‎ผมอายุ 42 ปี
‎ผมมาจากเมืองซิวดัดฆัวเรซ รัฐชิวาว่า
‎(ฆวน ฟรัยเร เอสโกเบโด ‎ลูกชายของมาริเซลา เอสโกเบโด)
‎ผมเป็นลูกชายของมาริเซลา เอสโกเบโด
‎ครอบครัวเรามีกันเจ็ดคน
‎มีแม่ พ่อ รูบี้ ปาโบล เฆสซิก้า ‎อเลฆันโดร และตัวผม
‎เรียงจากเด็กสุดมาคนโตสุด
‎กล่าวอะไรแก่ลูกชายหน่อยครับ
‎ฉันมีความสุขมาก ขอให้พระเจ้า ‎คุ้มครองเขา ขอให้เขามีความสุข
‎แค่นั้นแหละ ไม่ได้ขออะไรเยอะ
‎ครอบครัวของเราสนิทกันมาก
‎ถ้าฉันต้องไปทำงาน ‎ลูกสาวคนโตก็จะทำอาหาร
‎ส่วนพวกลูกชายจะช่วยดูแล ‎พี่น้องผู้หญิง
‎เพราะฉันทำงานพยาบาลกะกลางคืน
‎ผมรักพี่น้องผมทุกคน
‎แต่รูบี้เป็นคนเล็ก ‎จึงเป็นเด็กน้อยของบ้าน
‎ผมพาเธอไปด้วยทุกที่ ‎เพราะพ่อแม่ผมทำงานทั้งคู่
‎(อเลฆันโดร "เฟรล" ฟรัยเร ‎ลูกชายของมาริเซลา เอสโกเบโด)
‎รูบี้เป็นคนร่าเริง
‎เธอเป็นน้องเล็ก ‎เราจึงชอบร้องเพลงให้เธอฟัง
‎ถึงเธอโตแล้วเราก็ยังร้องใส่ ‎เพื่อแกล้งให้รำคาญ
‎เธอเป็นคนนิสัยดี ฉลาด
‎ฉันว่าเธอสวย หลายคนก็ว่าอย่างนั้น
‎จากนั้นเธอก็เริ่มเป็นสาว
‎(เมืองซิวดัดฆัวเรซ รัฐชิวาว่า)
‎แม่ผมเพิ่งเปิดโรงไม้ ‎และร้านขายเฟอร์นิเจอร์
‎(มอนเก ร้านไม้และวัสดุ)
‎วันหนึ่งมีชายคนหนึ่งมาของานทำ
‎เขามีภรรยากับลูกสาวหนึ่งคน ‎เขาต้องการงาน
‎แม่ผมบอกเขาว่าไม่ได้ขาดคน
‎แต่แม่อยากช่วยเขา ‎เลยจ้างเขาแค่วันนั้น
‎เขาจึงอยู่ทำงาน
‎เขาก็คือเซอร์กิโอ
‎พวกหลานสาวฉันเรียนอยู่ที่เอลพาโซ
‎(บลังก้า เอสโกเบโด ‎น้องสาวของมาริเซลา)
‎แต่ฤดูร้อนปีหนึ่ง รูบี้ย้ายกลับมา ‎ที่ซิวดัดฆัวเรซกับพี่สาวฉัน
‎ลูกสาวฉันมักไปไหนมาไหนกับฉัน
‎บางครั้งเธอจะอยู่ในร้านเฟอร์นิเจอร์
‎เธอจึงพบผู้ชายคนนี้ ‎เซอร์กิโอ ราฟาเอล บาร์ราซา
‎ตอนนั้นเซอร์กิโอน่าจะโตกว่าเธอ ‎แปดหรือเก้าปี
‎เขาอายุ 20 หรือ 21 ปี ‎ขณะที่รูบี้อายุ 13 ปี
‎ฉันคัดค้านการคบหากัน
‎ฉันปรึกษาทนายความ
‎แต่ฉันรู้ว่าลูกไม่มีวันให้การ ‎ให้เขาเสียหาย
‎สุดท้ายเขาก็พาเธอไปอยู่ด้วย
‎เขาให้เธออยู่ในอะพาร์ตเมนต์ทั้งวัน
‎เท่ากับกีดกันเธอไม่ให้พบครอบครัว
‎ฉันกลัวมากว่าลูกสาวจะเกลียดฉัน
‎ถ้าฉันแทรกแซงความรักของลูก ‎กับผู้ชายที่เธอรัก
‎ตอนนั้นฉันจึงตัดสินใจไม่ยุ่งเกี่ยว
‎แต่เราตกลงกันว่าพี่น้องของเธอ ‎จะคอยติดต่อเธอ
‎ผมเข้ากับเขาได้ดีเสมอ ‎และพยายามเป็นมิตรด้วย
‎เราอยากให้น้องสาวได้คนดีกว่านี้ ‎แต่เธอเลือกเขาแล้ว
‎เราก็ต้องปล่อยให้คนอื่นใช้ชีวิตเขา
‎ต่อมาสักพัก รูบี้ก็ท้อง ‎สักหนึ่งหรือสองปีให้หลัง
‎การตั้งท้องทำให้เธอกลับมา ‎ใกล้ชิดกับแม่ผม
‎เธอคลอดลูกสาว
‎แต่ฝ่ายชายตกงาน ‎เห็นได้ชัดว่าเขากำลังลำบาก
‎แม่ผมจึงช่วยพวกเขา
‎เธอเริ่มแวะมาที่บ้าน ‎กว่าจะกลับก็ค่ำดึกดื่น
‎ฉันคาดว่าพวกเขาอาจมีปัญหาเรื่องเงิน
‎เพราะเธอจะกินข้าวบ้านฉันทุกมื้อ
‎ทุกคืนฉันจะให้เงินเธอสัก 50 ‎หรือ 80 เปโซ
‎ฉันให้พวกเขายืมอะพาร์ตเมนต์ ‎ที่ฉันใช้เก็บของ
‎ฉันเอาของออก ‎และบอกพวกเขาให้อยู่ที่นั่น
‎ทุกอย่างดูเหมือนไปได้ด้วยดี
‎วันหนึ่ง ผมไปที่อะพาร์ตเมนต์ ‎ที่พวกเขาพักอยู่
‎แต่พวกเขาไม่อยู่แล้ว
‎แม่ผมไปตามหาน้อง ‎ที่บ้านแม่ของเซอร์กิโอ
‎เราไปบ้านพวกเขา
‎และพบเซอร์กิโออยู่กับลูกสาว
‎แต่รูบี้ไม่อยู่
‎เราตะหงิดใจทันที ‎เพราะรูบี้ไม่เคยทิ้งลูก
‎เซอร์กิโอมาที่ประตู ‎ฉันถามหาลูกสาวของฉัน
‎และเขาพูดว่าเธอไปกับผู้ชายอื่นแล้ว
‎เธอไม่มีทางไปกับผู้ชายอื่น ‎ฉันจึงถามชื่อกับเขา
‎เขาไม่ยอมบอกเรา
‎เมื่อไม่ได้เรื่องเราจึงตัดสินใจกลับ
‎วันต่อมาเรากลับไป
‎เซอร์กิโอก็ไม่อยู่แล้ว เขาหายไป
‎ผมเกิดลางสังหรณ์ไม่ดีมากๆ
‎มีบางอย่างไม่ถูกต้อง
‎(เดือนธันวาคม ปี 2008)
‎ด้วยความเป็นแม่ ฉันออกตามหาลูกทันที
‎สัญญาณอันตรายมันชัด ‎ต้องเกิดเรื่องบางอย่างกับเธอ
‎เรื่องทั้งหมดเกี่ยวโยง ‎กับเครือข่ายอาชญากรรม
‎ปธน.เฟลิเป คาลเดโรนกล่าวว่า ‎เม็กซิโกไม่ใช่รัฐที่ล้มเหลว
‎แม้แก๊งค้ายามีอำนาจเพิ่มขึ้น
‎เจ้าหน้าที่จากสำนักงานอัยการสูงสุด ‎แห่งรัฐชิวาว่า
‎ได้บุกค้นบาร์และร้านอาหารต่างๆ ‎ในเมืองซิวดัดฆัวเรซ
‎ผู้ต้องหาสามคนถูกจับฐานค้ามนุษย์
‎ซึ่งบังคับให้ผู้หญิง…
‎ฆัวเรซมีปัญหาอย่างหนัก ‎เรื่องผู้หญิงหายตัว
‎ดังนั้นจึงมีความเป็นไปได้สูง
‎(โรงแรม)
‎ตอนที่เราเริ่มค้นหารูบี้
‎เราค้นหาตามบาร์ในเมืองอยู่หลายคืน
‎ตามซ่องทุกแห่ง
‎เราพบเด็กสาวอายุน้อยถึง 14 15 ‎หรือ 16 ปี ทำงานในที่แบบนั้น
‎เป็นโสเภณี
‎เราค้นหาทุกแห่ง
‎หลายครั้งเราต้องไปที่ที่อันตรายมาก
‎ผมหวังว่าจะหาเธอพบ
‎ผมอยากพบเธอในที่เหล่านั้น
‎แต่ก็ไม่มีวี่แววของเธอ
‎แม่ผมต้องรอถึงหนึ่งเดือนครึ่ง ‎ถึงจะแจ้งความได้
‎ตำรวจยืนกรานว่าเธอหนีไป
‎พวกเขาบอกว่าไม่มีอะไรน่าสงสัย
‎ฉันเครียดไม่หยุดหย่อน ‎เรื่องทั้งหมดเหมือนการทรมาน
‎(สำนักงานสอบสวนแห่งชาติ ‎แผนกคนหาย)
‎ฉันเริ่มทำทุกอย่างคนเดียว ‎ทั้งการเสาะหาและสืบถาม
‎ฉันต้องดิ้นรน อดทน ฝ่าฟันอุปสรรค
‎แค่เพื่อที่จะแจ้งเหตุคนหาย
‎(สำนักงานอัยการเขต ‎แห่งรัฐชิวาว่าตอนเหนือ)
‎ฉันคุยกับญาติแล้วค่ะ ‎เดี๋ยวฉันจะมาตอบนะ
‎- คุณจะให้สัมภาษณ์ไหม ‎- ให้สิ
‎ฉันเป็นอัยการเขตประจำรัฐชิวาว่า
‎ระหว่างปี 2004 ถึง 2010
‎เรามีแผนกคดีคนหาย
‎(ปาตริเซีย กอนซาเลซ ‎อัยการเขตชิวาว่า ปี 2004 ถึง 2010)
‎เราจึงเริ่มสืบสวนเพื่อตามหารูบี้
‎ต้นเดือนกุมภาพันธ์ได้มีการเริ่ม
‎แจกใบปลิวที่มีรูปของผู้หญิง ‎ที่หายไปในช่วงนั้น
‎(ทางเดินปลอดภัยสำหรับผู้หญิง)
‎(รางวัล 1,500,000 เปโซ)
‎ครอบครัวของฉันได้ข่าวเรื่องนี้ ‎จึงตัดสินใจร่วมด้วย
‎เรานำใบปลิวของตัวเองไปกระจาย ‎และแจกจ่าย
‎(ช่วยเราตามหาเธอ)
‎เราไปที่ละแวกเซปติเอมเบร 16
‎ซึ่งเซอร์กิโอ ราฟาเอล บาร์ราซา ‎อาศัยอยู่
‎และเสนอรางวัลให้แก่ใครก็ตาม ‎ที่มีข้อมูล
‎เรื่องการหายไปของรูบี้
‎ผมชอบบอกแม่ว่า ‎"ต้องมีคนมาแจ้งเบาะแส"
‎"ถ้าเกิดอะไรขึ้น ‎ก็ต้องมีคนมาแจ้งเบาะแส"
‎วันหนึ่งเราได้รับโทรศัพท์ ‎จากชายหนุ่มคนหนึ่ง
‎บอกว่าเขามีข้อมูล ‎ว่าเกิดอะไรขึ้นกับรูบี้
‎ชายหนุ่มคนนี้อยู่ในละแวกเดียว ‎กับเซอร์กิโอ
‎เขาโทรหาแม่ผมและขอพบหน้ากัน
‎เพราะเขาต้องบอกข้อมูลสำคัญกับแม่
‎เราไม่กล้าไปพบเขาเพราะกลัวอันตราย
‎อันเนื่องมาจากรางวัลที่เราเสนอ
‎เขาขึ้นมาบนรถด้วยท่าทางกลัวมาก
‎และบอกให้เราขับไป
‎เขาถามว่าฉันใช่แม่ของรูบี้ไหม ‎ฉันตอบว่าใช่
‎ปากของเขาสั่น เขากังวลขนาดนั้นเลย
‎เขาพูดว่า ‎"สิ่งที่ผมจะพูดมันเลวร้ายมาก"
‎แล้วเขาก็เริ่มพูด
‎ขณะเขาอยู่กับกลุ่มเพื่อน
‎คุยเล่นกันในละแวกชุมชน
‎แล้วเซอร์กิโอ ราฟาเอล ‎ก็ปรากฏตัวด้วยท่าทีร้อนรน
‎เขาต้องการคนไปช่วยขนเฟอร์นิเจอร์
‎เขาบอกว่าน้องชายของเซอร์กิโอ ‎อันดี้ อลอนโซ บาร์ราซา โบคาเนกรา
‎กับชายอีกคนหนึ่งไปช่วยเขา
‎หลายชั่วโมงต่อมา น้องของเซอร์กิโอ ‎ก็กลับมาบอกทุกคนว่า
‎"พี่ชายของฉันน่ะ" เขาพูด ‎"ฆ่าแฟนตัวเองที่ชื่อรูบี้"
‎จากนั้นไม่นาน เซอร์กิโอ ราฟาเอลก็กลับมา
‎ทุกคนเลยถามเขาว่าเรื่องจริงไหม
‎"จริง" เขาตอบ "ฉันฆ่าเธอ
‎"เราทิ้งศพเธอไว้ที่ที่ทิ้งขยะ"
‎"ฉันเอาศพเธอใส่ถังขยะ
‎แล้วก็เผาเธอ"
‎ฉันถามเด็กหนุ่มว่าทำไมถึงมาบอกเรา
‎เขาอธิบายว่าน้องสาวของเขาถูกฆ่าตาย
‎แม่ของเขาจึงโน้มน้าวให้เขา ‎รวบรวมความกล้าและพูดความจริง
‎แม่ผมเรียกรวมเราทุกคน
‎และบอกข่าวเราด้วยน้ำตานองหน้า
‎มันเป็นข่าวที่กระแทกใจมาก
‎ในที่สุดเราก็รู้ว่าเกิดอะไร ‎แต่ตอนนี้เราต้องหาหลักฐาน
‎เขาลังเล แต่แม่ผมก็กล่อม ‎จนเขายอมให้ปากคำ
‎แม่พูดจนเขายอมเบิกความ
‎เมื่อเขายอมพูดในที่สุด ‎เรื่องก็เริ่มคืบหน้า
‎มีการดำเนินคดีอย่างเป็นทางการ ‎มีการตั้งเจ้าหน้าที่
‎ถึงตอนนี้ทางการจึงเพิ่งจะจริงจัง
‎และเริ่มค้นหาศพของลูกสาวฉัน
‎ฉันคอยจี้พวกเขา
‎เพราะว่าฉันแน่ใจว่าถ้าขาดฉันสักคน ‎จะไม่มีใครทำอะไรให้เธอเลย
‎พอได้ข้อมูลใหม่นี้ พวกเขา ‎ก็เริ่มการค้นหาอย่างเป็นทางการ
‎เพื่อหาศพรูบี้ให้พบ
‎ครอบครัวของเราออกค้นหาครั้งแรก
‎ร่วมกับเพื่อนๆ ที่รวบรวม ‎อาสาสมัครมาเพิ่มเติม
‎โดยแอบหวังเสมอว่า ‎ทั้งหมดจะเป็นเรื่องโกหก
‎มันเป็นที่ที่คนชอบทิ้งกระดูก ‎กับไขมันสัตว์จากหมูและวัว
‎มันเป็นที่ทิ้งมูลและซากสัตว์
‎ฉันทำใจลำบากมาก จริงๆ นะ
‎แต่พี่สาวของฉันเข้มแข็งมาก
‎ฉันไม่ยอมหยุดจนกว่าจะพบลูก
‎เราไม่พบอะไร
‎ไม่แม้แต่เบาะแสที่จะบอกเรา
‎ว่าน้องสาวของผมอยู่ตรงนั้น
‎ไม่มีศพก็เปิดคดีฆาตกรรมไม่ได้
‎มาริเซลารู้ว่าคนเดียวที่รู้ข้อมูล
‎(รูธ ฟิเอโร - ตัวแทนทางกฎหมาย ‎ของครอบครัวเอสโกเบโด)
‎ว่าเกิดอะไรขึ้นกับรูบี้ ‎ว่าศพของเธออยู่ที่ไหน
‎ว่าหลานของมาริเซลาอยู่ไหน ‎ก็คือเซอร์กิโอ
‎แต่เขาหนีไปซ่อนตัว เขาไปกบดาน
‎แม่ของผมเป็นคนหาเขาพบ
‎ไม่ใช่ทางการเลย เป็นเพราะแม่หาข้อมูลเอง
‎มีคนบอกข้อมูลกับแม่ผม
‎บอกเบอร์โทรศัพท์บ้านที่เขาอยู่
‎(เฟรสนีโย)
‎สองวันต่อมา ‎พวกเขาจึงเดินทางไปเฟรสนีโย
‎มีแม่ แฟนของแม่ ลุงริคาร์โด ‎และเจ้าหน้าที่สี่นาย
‎(เมืองเฟรสนีโย รัฐซากาเตกัส)
‎เธอกล่าวหาเขาว่าเอาหลานไป ‎โดยผิดกฎหมาย
‎ตามกฎหมายแล้ว รูบี้ต้องอนุญาตก่อน ‎และเธอยังไม่ถือว่าตาย
‎จึงเกิดเป็นคดีพรากผู้เยาว์ข้ามรัฐ
‎เซอร์กิโอถูกจับฐานพรากผู้เยาว์
‎แต่เขาบอกตำรวจทันทีว่า
‎"ผมรู้ว่าทำไมพวกคุณจับผม ‎เพราะเรื่องรูบี้"
‎"ผมไม่ได้ทำ ผมไม่ได้ฆ่าเธอ"
‎ตำรวจชิวาว่าเจอตัวและจับกุมเซอร์กิโอ ‎ราฟาเอล บาร์ราซา โบคาเนกรา
‎ซึ่งสารภาพว่าฆ่ารูบี้ มาริซอล
‎ตำรวจสืบสวนเป็นมืออาชีพมาก ‎และฝึกมาอย่างดี
‎พวกเขาซักจนเซอร์กิโอ ‎เผยที่ฝังศพของรูบี้
‎ตำรวจนำเซอร์กิโอ ‎กลับไปที่ซิวดัดฆัวเรซ
‎เขาสารภาพว่าได้ฆ่าเธอ ‎และฝังเธอไว้ข้างคามิโนเรอัล
‎ใกล้กับที่ทิ้งขยะ
‎ผู้ต้องหาฆ่ารูบี้ มาริซอล
‎ได้นำทางการไปยังจุดฝัง ‎ศพที่ถูกเผาของเธอ
‎เราค้นหาศพของรูบี้แล้วจนทั่ว
‎แต่ก็ไม่เคยพบ ‎จนกระทั่งเขาชี้ตำแหน่งชัดๆ
‎ตำรวจตรวจหาทั้งพื้นที่
‎และในที่สุดก็พบศพของรูบี้
‎ถ้าเซอร์กิโอไม่นำตำรวจไปที่นั่น ‎เราก็ไม่มีทางพบเธอ
‎จนถึงทุกวันนี้เราก็คงไม่พบเธอ
‎หลังจากนั้นนานมาก เราได้รู้ว่า
‎สามวันก่อนเธอจะถูกฆ่า ‎รูบี้ได้เลิกกับเขาถาวร
‎ผมคิดว่ารูบี้คงคิดได้ซะที
‎ว่าเขาไม่ใช่คนแบบที่เธอคิด
‎เธอบอกเขาว่าเธอจะทิ้งเขา ‎เขาจึงฆ่าเธอ
‎เขาฆ่าเธอ
‎หลังการค้นหา
‎ฉันเดินรอบบริเวณนั้น ‎อยู่หลายวันเพียงคนเดียว
‎พยายามจะหา ‎อีกสักชิ้นส่วนของลูกสาวให้พบ
‎สำหรับผม วันนั้นได้แบ่งครึ่ง ‎เหตุการณ์ "ก่อน" และ "หลัง"
‎ผมเห็นแม่ตัวเองหยิบเศษกระดูกขึ้น
‎เราพบกระดูกชิ้นเล็กของเธอ ‎น่าจะเป็นสันหลัง
‎กระดูกจิ๋วชิ้นเดียว
‎วันเวลาช่วงนั้นน่ากลัว
‎ฉันรู้เลยว่าถ้าฉันเป็นอะไรไป
‎ชายคนนี้จะลอยนวลแน่นอน
‎ผมไม่เข้าใจว่าทำไมน้องสาวผม ‎ต้องถูกฝังตรงนั้น
‎อาชญากรรมความรุนแรงต่อสตรี ‎ที่ซิวดัดฆัวเรซมันคุมไม่อยู่แล้ว
‎ปัญหาเรื่องผู้หญิงหายตัว
‎เริ่มเป็นที่พูดถึงในยุค 90
‎ต่อมาถึงเรียกกันว่า ‎"ผู้หญิงที่ตายในฆัวเรซ"
‎เพราะสมัยนั้นยังไม่มีแนวคิด ‎เรื่องการเข่นฆ่าสตรี
‎ที่มาพร้อมกับความหมาย ‎และนัยที่ซ่อนอยู่
‎บรรดาคดีที่เปิดเมื่อสิบปีก่อน
‎ถึงทุกวันนี้ยังปิดไม่ได้
‎ประวัติศาสตร์ของฆัวเรซเอง ‎ก็เต็มไปด้วย
‎การเข่นฆ่าสตรีมายาวนาน ‎ไม่เคยหยุดหย่อน
‎(ความยุติธรรม)
‎หลังเซอร์กิโอถูกจับ
‎มาริเซลาก็ได้สิทธิ์ในการเลี้ยงดูหลานสาว
‎การไต่สวนกำลังจะเริ่มขึ้น
‎เขาจะเป็นฆาตกรฆ่าผู้หญิงรายแรก ‎ที่ถูกไต่สวนภายใต้ระบบใหม่
‎คนเม็กซิโกจำนวนมากไม่รู้ว่า ‎ระบบกล่าวหา
‎ถูกนำมาใช้ในชิวาว่าครั้งแรก ‎เพื่อเอาผิดคนฆ่าผู้หญิงให้ได้
‎หนึ่งในนั้นคือคดีรูบี้
‎แม่มักจะบอกผมว่า ‎"รูบี้ต้องไม่ใช่แค่สถิติ"
‎"ต่อให้ต้องพยายามทั้งชาติ ‎แม่ก็ไม่ยอมเด็ดขาด"
‎หนึ่งสัปดาห์ก่อนไต่สวน ‎แม่เดินขบวนจากสำนักงานอัยการ
‎ไปที่ศาลประจำเมือง
‎ด้วยความเจ็บปวดที่ลูกสาว ‎ถูกลูกเขยฆ่าอย่างโหดเหี้ยม
‎มาริเซลา เอสโกเบโด ออร์ติซ ‎จึงเดินประท้วงนานกว่าสัปดาห์
‎เรียกร้องให้เอาผิดฆาตกร ‎ด้วยบทลงโทษสูงสุด
‎- คุณเรียกร้องอะไรครับ ‎- บทลงโทษฆาตกรขั้นสูงสุด
‎ลดโทษแม้แต่นิดเดียวฉันก็ไม่ยอม
‎เขาไม่ได้แค่ฆ่าลูกสาวฉัน ‎เขายังทำลายครอบครัว
‎เขาทำให้หลานฉันไม่มีแม่ ‎ทำลายสิทธิ์การมีชีวิตของลูกฉัน
‎(โทษสูงสุด)
‎- อีกวันเหรอครับ ‎- ใช่ค่ะ อีกวัน
‎- อีกกี่วันครับ ‎- สองวัน จนถึงวันศุกร์
‎ถึงเวลาไต่สวนแล้ว ‎กำหนดไว้วันจันทร์ตอนสิบโมง
‎(เดือนเมษายน ปี 2010)
‎ผมชื่อโนเอล โรดริเกซ ‎มาจากสำนักงานอัยการ
‎ผมร่วมสืบสวนและว่าความในชั้นศาล
‎(โนเอล โรดริเกซ ‎อัยการ)
‎ในคดีรูบี้ มาริซอล ฟรัยเร เอสโกเบโด
‎ยืนเคารพผู้พิพากษา
‎เราเข้าไปในศาล
‎และฉันจำได้ว่ากล้องเต็มไปหมด
‎ครอบครัวของเซอร์กิโอ ‎นั่งอยู่ฝั่งหนึ่งของห้อง
‎อีกฝั่งก็ครอบครัวของมาริเซลา ‎รวมถึงผู้สนับสนุนอย่างเรา
‎พยานถูกเรียกมาเบิกความ ‎ตามความเกี่ยวข้อง
‎เริ่มจากคำเบิกความ ‎ของคุณมาริเซลา เอสโกเบโด
‎คุณรู้หรือไม่ว่าทำไมถูกเรียก ‎มาเบิกความในศาลนี้
‎ฉันรู้ค่ะ
‎(พยาน)
‎ฉันมาเบิกความในคดีฆ่าลูกสาวของฉัน ‎รูบี้ มาริซอล ฟรัยเร
‎ฉันเชื่อมั่นในตัวท่าน
‎ฉันเชื่อว่าท่านจะวินิจฉัยคดี ‎และตัดสินอย่างถูกต้อง
‎แล้วเราก็ฟังคำเบิกความ ‎ของตำรวจท้องที่ที่ทำคดี
‎(กาเบรียล อเตยิด ‎เจ้าหน้าที่ตำรวจเทศกิจ)
‎เราได้รับแจ้งเหตุจากศูนย์กลาง
‎ให้เราไปพบเจ้าทุกข์ ‎ที่สถานีเดลิซิอัส
‎พอสอบปากคำ เขาก็เผยว่า
‎ลูกเลี้ยงของเขามาที่บ้านเขา
‎ในสภาพที่ร้อนรน
‎เพราะเขาเพิ่งฆ่าภรรยาตัวเอง
‎คุณจำชื่อผู้แจ้งเหตุได้ไหม
‎ราฟาเอล โกเมซ
‎หลังจากเซอร์กิโอ ราฟาเอลก่อคดี ‎เขาก็ขอให้ผู้อื่นช่วยย้ายศพ
‎โดยยืมพาหนะของพ่อเลี้ยงตัวเองมา
‎เมื่อพ่อเลี้ยงของเขากลับถึงบ้าน ‎และรู้ว่าเกิดอะไรขึ้น
‎จึงตัดสินใจแจ้งตำรวจ
‎ตอนคุณพูดกับตำรวจ ‎คุณบอกพวกเจ้าหน้าที่ว่าอย่างไร
‎(ราฟาเอล โกเมซ ‎พ่อเลี้ยงของเซอร์กิโอ บาร์ราซา)
‎- บอกแค่เขาทุบตีเธอ ‎- ใครทุบตีใคร
‎ว่าเซอร์กิโอทุบตีรูบี้ ‎ตำรวจก็ไปตรวจดู
‎แต่ไม่พบใคร ณ ที่อยู่นั้น
‎ผมรู้เท่านั้น ไม่รู้มากกว่านี้
‎เห็นได้ชัดว่าเขาปรับเปลี่ยน ‎คำให้การ
‎เพื่อที่จะช่วยปกปิดให้ลูกเลี้ยง
‎เราถามค้านเขาเพื่อชี้จุดโหว่ ‎ในเรื่องเล่าของเขา
‎จึงเห็นได้ชัดว่าเขามายุ่งเกี่ยว ‎เพราะต้องการช่วยลูกเลี้ยง
‎จำเลยจะถามค้านไหม
‎- ถามครับ ‎- เชิญ
‎(กาตาลีนา โอโชอา ‎ผู้พิพากษา)
‎- คุณเข้าไปในบ้านใช่ไหม ‎- ใช่ครับ
‎- คุณไม่พบศพใคร ใช่ไหม ‎- ใช่ครับ
‎- คุณพบเลือดบ้างไหม ‎- เลือดเหรอ ไม่พบ
‎(โจเอล เมเนเซส ‎ทนายของรัฐ)
‎- คุณตรวจดูทั้งบ้านไหม ‎- เราตรวจครับ
‎- คุณพบปลอกกระสุนบ้างไหม ‎- ไม่พบ
‎- จำเลยถามจบแล้วครับ ‎- ขอบคุณ คุณทนาย
‎พยานลับได้เบิกความว่า
‎วันนั้นเซอร์กิโอมาถึง
‎และบอกพวกเขาว่า ‎เขาได้ฆ่าแฟนสาวที่อาศัยอยู่ด้วย
‎- กรุณาแจ้งชื่อ ‎- อันเกล กาเบรียล วาเยส มาซิเอล
‎คุณยังบอกอะไรเราได้อีก ‎เกี่ยวกับเหตุการณ์ที่เกิดขึ้น
‎เซอร์กิโอบอกเราว่าเขาฆ่าเมียตัวเอง
‎ว่าเขาเผาเธอ
‎และว่าเขากับน้องชายนำเธอ ‎ไปที่คามิโนเรอัล
‎เลยที่ทิ้งขยะไป
‎คุณรู้เรื่องนี้ได้อย่างไร
‎เขาบอกเรา
‎เรานั่งล้อมกองไฟกัน ‎และเขาก็บอกเราว่าทำอะไร
‎จากนั้นผู้เชี่ยวชาญด้าน ‎นิติมานุษยวิทยาและโบราณคดี
‎ก็รับรองความถูกต้อง ‎ของคำให้การของพยานลับ
‎(อัลแบร์โต เปนญา ‎นักนิติโบราณคดี)
‎กระดูกเป็นของมนุษย์
‎ของบุคคลคนเดียว เป็นหญิงสาว
‎คุณพบร่องรอยความรุนแรง ‎บนกระดูกบ้างหรือไม่
‎เราพบครับ
‎รอยไฟ และตำแหน่งกระดูกที่เราพบ
‎นี่เป็นคดีที่ไม่ธรรมดา
‎ขอบคุณค่ะ
‎คุณผู้หญิงสามารถกล่าวต่อศาลได้
‎กรุณาพูดใกล้ไมค์หากต้องการกล่าว
‎- อนุญาตให้คุณพูด ‎- ขอบคุณค่ะท่าน
‎- สวัสดี ‎- ค่ะ ฉันขอพูดไม่กี่คำ
‎เชิญเลย
‎ฉันขอโทษหากฉันจ้องมอง ‎คุณราฟาเอล บาร์ราซา
‎เซอร์กิโอ ราฟาเอล บาร์ราซา ‎ไหนๆ ฉันก็ต้องเรียกชื่อเขา
‎ชายคนนี้ ท่านคะ ‎ได้เอาชีวิตลูกสาวของฉัน
‎ทีแรกเขาก็ใช้เล่ห์หลอกเธอไป
‎เพื่อเอาเธอไปกดขี่
‎วันนี้ฉันเสียใจมาก ‎ที่ไม่พรากเธอมาจากเขา
‎คงง่ายกว่ามากที่จะจัดการกับ ‎ความเกลียดชังของเธอที่จะมีต่อฉัน
‎ซึ่งก็น่าจะเพียงชั่วคราว ‎เพราะเธอคงหายโกรธ
‎ดีกว่าอยู่อย่างทุกข์ทนแบบนี้ค่ะท่าน
‎(ผู้พิพากษา)
‎ฉันค้นหาลูกค่ะท่าน ‎ด้วยความหวังจะขุดพบศพเธอ
‎เพราะฉันคิดว่าผู้ชายคนนี้เคยรักเธอ
‎เขาน่าจะฝังเธอไว้ในที่ที่ ‎เขาสามารถไว้อาลัยเธอ
‎แต่เขาก็เปล่า
‎เขาทิ้งเธอแล้วก็เผา
‎เขาโยนร่างเธอให้หมูกิน
‎รู้ไว้เซอร์กิโอ ฉันไม่ให้อภัยคุณ
‎ขอพระเจ้าให้อภัยคุณ
‎หากคุณสำนึกผิดสักวัน ‎เพราะฉันรู้ว่าคุณยังไม่คิด
‎ท่านคะ เรายังไม่รู้ ‎สาเหตุการตายที่แน่นอน
‎แต่ฉันดีใจ เพราะรู้ไป ‎ก็ไม่แน่ว่าจะทนรับไหว
‎ให้เขารู้คนเดียว
‎ไม่ต้องให้เขากล่าวอะไร ‎เพราะเราทนความเลวเขาไม่ไหวแล้ว
‎ฉันรู้ว่าสักวันเราจะดีขึ้น
‎วันหนึ่ง เราจะเยียวยาสำเร็จ
‎วันหนึ่งเราจะยิ้มออกอีก ‎เพราะชีวิตต้องดำเนินต่อไป
‎ชายคนนี้ไม่เพียงทำลายชีวิตฉัน
‎เขาทำลายหัวใจ ความหวัง ‎ศรัทธา และความเชื่อของฉัน
‎แต่ฉันจะสู้เพื่อหลานสาวของฉัน
‎หลังจากวันนี้ อย่างที่กล่าวไป ‎เขาไม่มีตัวตนต่อฉันอีก
‎ขอท่านจัดการเขาด้วย ขอบคุณค่ะ
‎ขอบคุณคุณมาริเซลา เอสโกเบโด ออร์ติซ
‎กฎหมายให้สิทธิ์เดียวกัน ‎แก่คุณเซอร์กิโอ บาร์ราซา โบคาเนกรา
‎กรุณาโน้มเข้าใกล้ไมค์ ‎คุณกล่าวได้ เชิญค่ะ
‎โน้มเข้ามาใกล้ไมโครโฟนที่สุดค่ะ
‎ได้ครับ ผมจะกล่าว
‎ผมรู้ว่าสำหรับคุณมาริเซลา
‎ความเจ็บปวดนี้ไม่อาจหายไป
‎ผมรู้ว่าเธอพูดว่าเธอจะไม่ยกโทษให้ผม
‎แต่ผมก็อยากขอโทษ มาริเซลา ‎เพราะผมรู้ว่าผมล่วงเกินมาก
‎จริงอย่างคุณว่า ตอนนั้นไม่มีพระเจ้า
‎น่าเสียดายที่ผมไม่รู้จักพระเจ้า ‎แต่ผมพบกับพระเจ้าแล้วในคุก
‎และ…
‎ผมพูดจบแล้ว เท่านี้ครับ
‎ขอบคุณทุกท่านที่มาร่วมการพิจารณา
‎ขั้นตอนโต้แย้งจบลงเท่านี้
‎ต่อไปศาลจะไตร่ตรองอย่างไม่เปิดเผย
‎แล้วคู่ความค่อยกลับมาฟังคำตัดสิน
‎ในเวลา 13.30 น. ‎ในห้องพิจารณาเดิมนี้
‎(ตุลาการรัฐชิวาว่า)
‎(ห้องพิจารณาคดี)
‎เราออกมาข้างนอกในช่วงพัก
‎เราต่างพูดกันว่าความยุติธรรมชนะแน่
‎(รูบี้มีสิทธิ์มีชีวิต)
‎(บัลลังก์ที่หนึ่ง)
‎เรากลับเข้าห้องพิจารณา ‎และคณะผู้พิพากษาก็อ่านคำตัดสิน
‎เมืองซิวดัดฆัวเรซ รัฐชิวาว่า ‎วันที่ 29 เมษายน 2010
‎ศาลได้พิจารณาและทำการตัดสิน ‎ดังต่อไปนี้
‎คำตัดสินเป็นเอกฉันท์ว่าเซอร์กิโอ ‎ราฟาเอล บาร์ราซา โบคาเนกรา
‎ไม่มีความผิดตามฟ้องฐานกระทำการ…
‎- ไชโย ‎- ไชโย
‎รูบี้
‎"ปีต่อๆ ไปเป่าอีกนะ ‎ขอให้พระเจ้าคุ้มครองจ้ะ"
‎นี่จากอเลฆันดรา วาเลเรีย ‎ปาตี และตนโญ
‎พ่อแม่ทูนหัวของหนู
‎แม่ผมเกิดที่เมืองปิเอดรัสเนกรัส ‎รัฐโกอาวีลาของเม็กซิโก
‎แม่พบกับพ่อที่นั่นแล้วแต่งงานกัน
‎แม่เข้าเรียนพยาบาล
‎พอแม่เรียนจบ
‎ก็ได้งานที่โรงพยาบาลรัฐแห่งใหม่
‎ซึ่งสร้างที่เมืองซิวดัดฆัวเรซ ‎เราจึงย้ายมาที่นี่
‎แล้วครอบครัวเราก็เริ่มมีสมาชิกเพิ่ม
‎พี่สาวของฉันมีความสุขเสมอ
‎เธอชอบเต้นและรักดนตรี
‎ผมทำให้แม่หัวเราะได้เสมอ
‎แม่ผมเป็นคนทุ่มเท ขยันมาก
‎ถ้าแม่เห็นโอกาสแล้ว แม่จะคว้าไว้
‎แม่รู้เรื่องลูกๆ ตลอด
‎เราเป็นยังไงบ้าง ทำอะไรกันอยู่
‎(เลติเซีย คาเรโอน ‎เพื่อนของมาริเซลา)
‎เธอเป็นคนใจกว้างมาก เธอชอบ…
‎เธอเป็นคนมุ่งมั่น ‎ไม่มีอะไรขวางเธอได้
‎เธอขายปลาให้ชาวประมง ‎และขายถั่วให้แขกได้
‎ครั้งหนึ่งเราจัดงานเลี้ยง ‎แต่งชุดแฟนซีให้เด็กๆ
‎เธอทำทุกคนขำท้องแข็ง
‎เพราะท่าทีและความเป็นธรรมชาติของเธอ
‎เธอสวมวิก จมูกโต กับแต่งหน้าตัวตลก
‎มันเป็นงานเลี้ยงที่สุดยอด ‎เด็กๆ สนุกมาก
‎มาริมีลูกชายสามคน ‎แต่เธออยากได้ลูกสาวมานาน
‎เธออยากได้ลูกสาวมาตลอด
‎ในที่สุดรูบี้กับเฆสซิก้าก็มาเกิด
‎และชีวิตเธอก็เปลี่ยนไปตลอดกาล
‎เธอดูมีความสุขมาก
‎ในรูปถ่ายนี้คือรูบี้กับมาริเซลา
‎นี่รูปไปเที่ยวครั้งสุดท้าย ‎ที่เราถ่ายกับรูบี้
‎กับหลานสาวของฉันน่ะ
‎เราไปเที่ยวเมืองอากาปุลโก
‎เรากำลังเตรียมเลี้ยงวันเกิด ‎ครบรอบ 15 ปีให้รูบี้
‎หลังจากเกิดเรื่องกับรูบี้
‎มาริเซลาเปลี่ยนเป็นอีกคน
‎เธอมีสีหน้านิ่งเฉย แววตาว่างเปล่า
‎การทวงความยุติธรรมเป็นสิ่งเดียว ‎ที่ทำให้เธอมีชีวิตอยู่
‎เห็นเพื่อนฉันใจสลายแล้ว ‎ฉันไม่อยากให้ใครโดนแบบนี้
‎ไม่เลยสักคน
‎ผมไม่เคยเห็นแม่ใจสลาย ‎เท่าวันนั้นมาก่อน
‎หรือหลังจากนั้นก็ด้วย ‎นั่นเป็นครั้งแรกและครั้งเดียว
‎แม่ล้มพับบนโซฟาห้องพิจารณา
‎ในหัวผมมีความคิดมากมาย
‎ผมอยากจะฆ่าเซอร์กิโอซะ ‎คงเข้าใจผมใช่ไหม
‎ผมอยากแก้แค้น ‎นั่นคือสิ่งที่ผมต้องการ
‎เขายังแปลกใจ เขาก็ไม่เข้าใจ
‎เขามั่นใจว่าถูกตัดสินว่าผิดแน่
‎ผู้คนเมืองซิวดัดฆัวเรซ ‎รวมถึงชาวเมืองส่วนใหญ่
‎ทุกคนเดือดดาลมาก
‎สี่หรือห้าชั่วโมงต่อมา
‎มาริเซลาก็วางแผนขั้นต่อไป ‎สำหรับวันรุ่งขึ้นแล้ว
‎เราทุกคนเตรียมเดินประท้วงกัน ‎โดยอัตโนมัติ
‎แม่ของหญิงสาวที่ถูกฆ่า ‎และสมาชิกครอบครัวบางส่วน
‎ได้เดินประท้วงบนถนนในวันนี้
‎เมื่อวานคณะผู้พิพากษา ‎ได้ฆ่าเธอซ้ำอีกครั้ง
‎พวกเขาฆ่าเธอซ้ำ ‎ด้วยคำพิพากษาของพวกเขา
‎เธอเดินขบวนเก้ากิโลทุกวัน
‎จากกรมตำรวจถึงศาล
‎เพื่อเย้ยกระบวนการและผู้พิพากษา ‎ที่ให้เซอร์กิโอพ้นผิด
‎(เหยื่อไม่มีสิทธิ์ทางกฎหมาย)
‎วุ่นวายมาก
‎พวกเขาทำให้เราเป็นตัวตลก ‎และได้หัวเราะคนสุดท้าย
‎ฮ่าๆ อยากได้ความเป็นธรรมเหรอ ฮ่าๆ
‎นายเซอร์กิโอ ราฟาเอล บาร์ราซา ‎โบคาเนกรา ถูกตัดสินให้พ้นผิด
‎เพราะโจทก์ไม่สามารถแสดง ‎พยานหลักฐานเพียงพอ
‎(ราฟาเอล บูดิบ ‎ผู้พิพากษา)
‎ที่จะพิสูจน์ว่าเขาลงมือฆ่า ‎ได้อย่างปราศจากข้อสงสัย
‎โชคร้ายที่คดีได้คนไร้น้ำยา ‎สามคนมาตัดสิน
‎พนักงานยุติธรรมสามคน ‎เพราะเรียกว่าผู้พิพากษาไม่ได้
‎พวกเขาให้ฆาตกรพ้นผิด ‎ด้วยเสียงเป็น "เอกฉันท์"
‎แต่ฉันก็พูดซ้ำมาตลอด ‎ว่ามันเป็นคำตัดสินที่ขี้ขลาด
‎(คนเดียวว่าพลาดได้ ‎สามคนเกินไปแล้ว)
‎เราจะปล่อยให้มีหญิงสาว ‎ถูกฆ่าในเมืองนี้อีกไม่ได้
‎วันนี้คุณมาริเซลา เอสโกเบโด ‎ออร์ติซ เดินเปลือย
‎โดยหุ้มร่างด้วยรูปถ่ายของลูกสาว ‎รูบี้ มาริซอล
‎ฉันเหลือแต่ตัวเปล่า ‎ไม่มีการรับรอง ไม่มีสิทธิ์
‎พวกเขาพรากสิทธิ์ในการ ‎ปกป้องลูกสาวไปจากฉัน
‎ผู้ชายคนนี้เที่ยวโม้ว่าฆ่าผู้หญิง
‎และได้ขอโทษแม่ผู้ตาย ‎ในวันสุดท้ายของการไต่สวน
‎- คุณเห็นว่ายังไงคะ ‎- เราต้องว่าตามกฎหมาย
‎(เนตซากวลโกโยตล์ ซูนีกา ‎ผู้พิพากษา)
‎เมื่อผมรับตำแหน่ง ผมให้สัตย์ไว้
‎ว่าจะปฏิบัติตามกฎหมาย ‎ซึ่งรัฐธรรมนูญกำหนด
‎ไม่ใช่ทำตามความต้องการ ‎หรือความรู้สึกตัวเอง
‎เราต้องการรู้โดยด่วนว่า ‎คณะผู้พิพากษาให้เขาพ้นผิด
‎เพราะพวกท่านทุจริต ‎หรือเพราะรัฐบาลของชิวาว่า
‎ต้องการให้ผู้พิพากษาเหล่านี้ ‎เป็นแพะรับบาป
‎มาริเซลา เอสโกเบโด ออร์ติซ ‎กล่าวว่าเธอจะไม่หยุดพัก
‎จนกว่าฆาตกรฆ่าลูกสาวเธอ ‎จะกลับเข้าคุกอีกครั้ง
‎ถ้าฉันผิดหวังอีก ฉันก็จะอยู่ตรงนี้
‎ฉันจะทำขั้นต่อไป
‎จริงอยู่เราไม่มีประจักษ์พยาน ‎หรือหลักฐานทางวิทยาศาสตร์
‎แต่ถ้าเราพิจารณาหลักฐาน ‎ทุกอย่างที่นำเสนอ
‎ก็สรุปได้ว่าเขาลงมือก่ออาชญากรรม
‎อีกอย่าง ไม่มีใครขอโทษ ‎ในสิ่งที่ไม่ได้ทำหรอก
‎(อาร์ตูโร นาห์เล ‎อัยการเขตรัฐซากาเตกัส ปี 2010 ถึง 2015)
‎ในอดีต คำสารภาพคือข้อพิสูจน์ที่ดีที่สุด
‎อย่างไรก็ตาม คำสารภาพมากมาย ‎ก็มาจากการเค้นทรมาน
‎หลังเราปฏิรูประบบกฎหมายเมื่อปี 2008
‎คำสารภาพก็ไม่ใช่หลักฐาน ‎อันไม่อาจโต้แย้งอีกแล้ว
‎คำสารภาพฟังไม่ได้ต่อไป ‎หากจำเลยปรักปรำตัวเอง
‎โดยเฉพาะคำสารภาพที่ได้มา ‎ขณะไม่มีทนายความอยู่ด้วย
‎ฆาตกรรมที่เกิดขึ้นในบ้านเรือน ‎ต่างจากฆาตกรรมอื่น
‎ส่วนใหญ่จะไม่มีพยาน และไม่เหลือหลักฐาน
‎แต่คดีนี้พวกเขามีข้อมูลมากพอ ‎ที่จะรู้ว่าเกิดอะไรขึ้น
‎ผมได้พบมาริเซลาครั้งแรกในวันพิจารณาคดี
‎ขณะที่ผู้ฆ่าลูกสาวของเธอพ้นผิด
‎(กาบิโน โกเมซ - ตัวแทนทางกฎหมาย ‎ของครอบครัวเอสโกเบโด)
‎ทนายลูชา คาสโตรไปที่ซิวดัดฆัวเรซกับผม
‎มาริเซลามาหาเรา
‎และเธอขอให้ทนายลูชา
‎ไปว่าความให้
‎เราเลยสนิทกัน สนิทมาก
‎(ลูชา คาสโตร - ทนายความของมาริเซลา ‎และผู้สนับสนุนสิทธิมนุษยชน)
‎ตอนได้รับคดีมา ฉันมีสองทางเลือก
‎คือขอให้พิจารณาคดีใหม่ ‎หรือขอให้กลับคำตัดสิน
‎ถ้าฉันพบว่าการพิจารณามิชอบ
‎ฉันก็จะขอให้พิจารณาใหม่ ‎เพื่อเรียกพยานมาใหม่
‎แต่จากแฟ้มคดีที่ฉันได้อ่าน
‎และจากการอ่านบทถอดความ ‎ในการพิจารณาคดี
‎ทางเลือกเดียวก็คือ ‎การขอให้กลับคำพิพากษา
‎ฉันจึงยื่นคำร้องต่อศาลอุทธรณ์
‎เราไม่ได้ขออะไรมาก ‎เราขอเพียงความเป็นธรรม
‎ไม่ต้องสงสัยเลยว่า ‎ชายคนนี้ฆ่าน้องสาวผม
‎ศาลอุทธรณ์ตัดสินเป็นเอกฉันท์
‎ให้คำตัดสินว่าเซอร์กิโอ ราฟาเอล ‎บาร์ราซาพ้นผิดนั้นเป็นโมฆะ
‎ศาลตัดสินว่าเขามีความผิด ‎ฐานฆ่ารูบี้ ฟรัยเร เอสโกเบโด
‎รัฐบาลได้ล้างชื่อตัวเอง ‎และพิมพ์บทลงโทษใส่กระดาษ
‎แต่มันไม่มีประโยชน์ต่อฉัน ‎เพราะมันเป็นแค่กระดาษ
‎ตัวคนร้าย ตัวฆาตกร ‎ก็ยังหลบหนีเงื้อมมือทางการอยู่
‎เธอมีเป้าหมายชัด คือหาตัว ‎เซอร์กิโอ ราฟาเอล บาร์ราซา
‎เขาหนีออกจากรัฐทันที ‎เพราะเขารู้ว่าต้องถูกจับ
‎เขารู้ว่ารอดได้ไม่นาน
‎คราวนี้พอมีคำพิพากษาว่าผิด
‎ตำรวจก็ส่งประกาศจับไปยังทุกรัฐ
‎เพื่อเตือนว่ามีผู้ร้ายหนีคดี ‎และร้องขอให้จับกุม
‎ตำรวจไม่มีความคืบหน้าอะไรเลย
‎เราเลยต้องออกแรงอีก
‎แผนของฉันคือไปที่เม็กซิโกซิตี
‎พร้อมบรรดาแม่ของพวกผู้หญิงที่หายไป
‎ซึ่งมีความเจ็บปวดไม่แพ้ฉัน
‎เธอเดินทางประท้วงข้ามประเทศ
‎เธอไปยังสำนักงานอัยการทุกแห่ง ‎และกล่าวว่า "นี่หมายจับ"
‎"ชายคนนี้ฆ่าลูกสาวฉัน ‎เขาเป็นผู้ร้ายหนีคดี
‎และเขาอาจอยู่ที่นี่"
‎เธอมาที่เขตแดนของเมือง ‎และเริ่มเดินเท้าเข้าไปในเมือง
‎ทำให้เป็นที่สนใจแก่สื่อ
‎บางทีทางการก็ไม่ยอมพบเธอ
‎เธอก็จะรอจนพวกเขายอมพบเธอ
‎ทุกที่ที่เราไป เมืองเล็ก เมืองใหญ่ ‎หรือที่ไหนก็ตาม
‎พวกเขาไม่รู้เรื่องคดีนี้สักนิด
‎เราได้ติดต่อกับหน่วยงานอื่นๆ
‎และสำนักงานอัยการทุกแห่ง ‎ก็รู้เรื่องประกาศจับเขาดี
‎"ค้นหาเขาภายในรัฐของคุณ
‎และถ้าพบเขาก็ส่งตัวมา" ‎นั่นแหละประกาศจับ
‎เราได้รับเป็นพันๆ ใบ
‎จากทุกสำนักงานทั่วประเทศ ‎บาร์ราซานี่แค่รายเดียว
‎(มีรางวัลให้ผู้มีข้อมูลนำจับ)
‎ฉันไม่อยากให้ลูกสาวฉันตายเปล่า
‎พวกผู้ชายที่เคยชินกับการ ‎ใช้ความรุนแรงกับผู้หญิง
‎จะได้รู้ว่าบทลงโทษ ‎ไม่ใช่แค่การเขียนเสือกระดาษ
‎ไม่มีการถอยกลับแล้ว
‎พวกเขาสอบถามคนงาน
‎และไปตามบาร์ที่เขาอาจเคยไป
‎มาริเซลาแฝงตัวไปสืบ แม้จะมีความเสี่ยง
‎เธอไปพร้อมกับครอบครัว ‎และคนอื่นที่ต้องการทวงความเป็นธรรม
‎ผ่านไปสามสัปดาห์กว่า เราก็ไปถึงเม็กซิโกซิตี
‎แม่ผมร้องขอพบประธานาธิบดี ‎เฟลิเป คาลเดโรน
‎(เม็กซิโกต้องโทษฐานเข่นฆ่าผู้หญิง)
‎แต่แน่นอน เขาไม่ยอมพบกับแม่
‎ทำไมถึงมาเดินครับ
‎นี่คือการเดินประท้วงการฆ่าผู้หญิง ‎และการค้ามนุษย์
‎เราต้องการความเป็นธรรมค่ะ
‎เราเดินมาจากเมืองซิวดัดฆัวเรซ ‎ผ่านมาทีละเมือง
‎คอยแจกโปสเตอร์ประกาศจับ
‎(เราต้องการให้เอาผิด ‎ผู้เข่นฆ่าผู้หญิงและค้ามนุษย์)
‎หลังจากฆ่ารูบี้ ตอนที่เซอร์กิโอถูกจับที่เฟรสนีโย
‎เซอร์กิโอก็คบสาวคนใหม่ที่อายุพอๆ กับรูบี้
‎แม่ผมมั่นใจว่าเขาอยู่ที่นั่น
‎เพราะแฟนของเขาท้องอยู่
‎และถึงเขาจะอยู่ที่นั่นไม่ได้ เขาก็ต้องแวะไปบ้าง
‎สุดท้ายพวกเขาไปที่ซากาเตกัส ‎ที่ที่มาริเซลาหาเขาพบครั้งแรก
‎(รัฐซากาเตกัส)
‎เราเดินสายมาหลายเมือง ‎ไล่ตามเบาะแส เดินประท้วง
‎ฉันต้องการให้คนรู้ว่าเขาเป็นฆาตกร
‎บังเอิญมาก แม่แฟนคนปัจจุบันของเขา ‎ชื่อมาริเซลาเหมือนฉันเลย
‎เขาจะจำฉันได้ไม่ลืม ‎และรู้ว่าฉันตามล่าเขาเสมอ
‎ไม่ว่ายังไงฉันจะหาต่อไปให้ทั่วประเทศ
‎ต่อให้ฉันต้องเดินทางไปเรื่อยๆ ก็เอา
‎เราตรงไปยังที่ที่ตำรวจเคยจับเซอร์กิโอได้
‎ผมกำลังแขวนโปสเตอร์อยู่ ‎ขณะที่เด็กสาวสองคนเดินมา
‎ผมว่าพวกเธอรู้จักเขา ผมจึงเริ่มอธิบาย
‎แล้วแม่ผมก็เข้ามาคุยกับพวกเธอ
‎แม่ขอให้พวกเธอช่วยเรา
‎หนึ่งในนั้นบอกว่าญาติของเธอเป็นแฟนเขา
‎และเธอรู้ว่าเขาพักอยู่ที่ไหน
‎มาริเซลารู้ที่อยู่แน่นอนของเขา
‎เธอจึงโทรแจ้งตำรวจว่า "เขาอยู่ที่นี่"
‎แม่ผมพยายามอธิบายคดีแล้วโทรไปที่ชิวาว่า
‎ตำรวจเข้ามาทางด้านหน้า ‎แต่ด้านหลังมีที่โล่งอยู่
‎ผมวิ่งไปหลังบ้าน แล้วพอผมเงยหน้ามอง
‎ผมเห็นเซอร์กิโอกำลังปีนออกทางหน้าต่างห้องน้ำ
‎มันมีบันไดไปถึงดาดฟ้า
‎อะดรีนาลีนผมเริ่มสูบฉีด
‎เขาเริ่มวิ่ง และขณะที่เขาก้มหลบ ‎เขาก็เห็นผม
‎หน้าเขาเหมือนคนที่รู้ว่าถูกจับได้
‎ตำรวจได้ไล่ล่า มีการใช้ปืนยิง
‎พวกเขาแจ้งมาริเซลาว่า "เราจับเขาได้แล้ว"
‎แต่ต่อมาก็บอกเธอว่า ‎"ไม่ได้แล้ว เขาหนีไปแล้ว"
‎ผู้ต้องสงสัยมีอาวุธ…
‎(ฟรันซิสโก มาร์ติเนซ กาโย ‎รองอัยการรัฐ เมืองเฟรสนีโย)
‎และเขายิงปืนใส่ตำรวจ
‎เราปิดล้อมพื้นที่นั้น แต่ก็ไม่สามารถหาเขาพบ
‎เมื่อตำรวจรู้ว่าเขาหนีไปได้
‎ตำรวจกลางกับทหารถึงได้เข้ามา
‎พวกเขาล้อมช่วงตึกไว้ ‎พวกเขายิงปืนไปบ้างด้วยซ้ำ
‎พวกเขายิงปืนสองสามนัด แต่ก็แค่ยิงโชว์เฉยๆ
‎เขาไปไกลแล้ว
‎เกิดความผิดพลาดระหว่างการจับกุม
‎ดูเหมือนว่ามีคนเตือนเขาและเขาก็หนีไป
‎แต่ตำรวจก็เกือบจับเขาได้
‎แม่รู้สึกว่าตำรวจไม่ทำอะไรซะมากกว่า
‎ตำรวจถามแม่ว่า "หาเขาพบยากไหม"
‎แม่ตอบว่า "ไม่ เขาก็อยู่ในที่ ‎ที่ฉันคาดเป๊ะเลย"
‎มันเป็นปฏิบัติการที่ไม่ดีนัก
‎เป็นปฏิบัติการที่ล้มเหลว
‎มันไม่ได้เกิดในวาระของผม ‎แต่เป็นวาระอัยการเขตคนก่อน
‎ความโกรธของมาริเซลา ‎ซึ่งเดิมก็มากอยู่แล้ว
‎ก็สูงขึ้นกว่าเดิม คุณคงพอเดาได้
‎ฉันรู้สึกไร้ฝีมือมาก
‎ฉันไม่อยากเชื่อว่าเขาจะหนีไปได้ ‎หลังเราพบเขาอีก
‎เอาว่าทางการตั้งใจใช้ข้อมูลนี้ ‎จับตัวเขาให้ได้
‎แต่ก็จับไม่ได้เพราะพวกเขาไม่ใส่ใจ
‎ตำรวจไม่เรียกกำลังเสริม ‎เพราะพวกเขาอยากได้รางวัล
‎พวกเขาขอรับรางวัลไม่ได้หรอก ‎เพราะนี่หน้าที่พวกเขา
‎แต่พวกเขาก็ไม่ยอมเรียกกำลังเสริม
‎ตอนคุณมาริเซลามาพบผม ‎ที่สำนักงานอัยการ
‎ผมดูแลเจ้าหน้าที่ 500 คน ‎หลายคนเรียนไม่จบมัธยม
‎ทุกคนยังไม่ผ่านการประเมินความน่าเชื่อถือ
‎สมัยนั้นตำรวจน่าเชื่อถือหรือเปล่า
‎แน่นอนว่าไม่
‎ผมดูแม่ผมอ่านแฟ้ม จ้องมองกระดูก
‎แม่อ่านเรื่องเดิมๆ ซ้ำแล้วซ้ำอีก
‎ผมไม่รู้ว่าแม่ทำไหวได้ไง นี่ลูกสาวแม่ทั้งคน
‎แม่บอกผมว่าแม่บังคับตัวเองให้นึกว่าเป็นคนอื่น
‎"แม่ไม่คิดว่าเป็นรูบี้ แม่คิดว่าเป็นคนอื่น"
‎แต่แม่ก็มีช่วงอ่อนแอ
‎ต่อหน้าคนอื่นเราเข้มแข็ง เราออกแรงลุยฝ่าไป
‎แต่ตอนอยู่ลับสายตา แม่ผมก็จะร้องไห้
‎เป็นช่วงเวลาที่แม่พ่ายแพ้ ‎ต่อคำถามที่ไม่ได้รับคำตอบ
‎ผมพูดอะไรไม่ได้เลย ผมทำได้แค่อยู่เป็นเพื่อน
‎แค่อยู่เป็นเพื่อนแม่
‎หลังจากนั้นเราอยู่ที่เฟรสนีโย ‎อีกหนึ่งหรือสองสัปดาห์
‎ตามหาเขาในชุมชนทุกย่าน
‎เราแกะรอยเขา
‎แล้วเราก็ได้ยินข่าวลือว่า ‎เขาเข้าร่วมแก๊งค้ายาเซตัส
‎เราเชื่อว่าพวกเขาคงพยายามขู่ให้เรากลัว
‎พวกเขาสร้างเครือข่ายเพื่อนบ้าน ‎เพื่อหาข้อมูลเพิ่ม
‎แล้วพวกเขาก็พบบ้านหลังใหม่ ‎ที่เซอร์กิโออาศัยอยู่
‎พวกเขาจึงเช่าบ้านข้างๆ
‎ที่เห็นบ้านเซอร์กิโอได้ชัด
‎และจัดเวรคอยสอดส่องเขาตลอดเวลา
‎เราอยู่ที่เฟรสนีโย เฝ้ารอและรอ
‎หนึ่งเดือนเป็นสองเดือน เราก็ยังไม่ได้อะไร
‎(ถนนรูบี้)
‎เราได้ยินมาว่าเขาอยู่ที่นั่น มีคนบอกเราแบบนั้น
‎มันคือเกมการรอ
‎คอยเฝ้าดู
‎สองหรือสามเดือนผ่านไป ‎เราก็ยังไม่คืบหน้า
‎ตอนนั้นแม่ผมขับรถเยตต้าสีเขียว
‎เราใช้กล้องส่องทางไกลเหมือนในหนัง
‎เพียงแต่นี่คือหนังสยอง
‎เราต้องจับตาดูนานๆ อยู่หลายคืน
‎แม่กับผมมักจะอยู่ในรถจนถึงตีสี่หรือตีห้า
‎ผมจำเซอร์กิโอได้แม่น ต่อให้เห็นไกลเป็นกิโล
‎ไม่ต้องมีกล้องส่องทางไกล ‎ผมก็รู้ว่าใช่เขา
‎พวกเขาเข้าไปในตรอก เราก็เลี้ยวตาม
‎รถกระบะของเขาหันหาเรา เปิดไฟหน้า
‎เขารู้ว่าเราตามเขาไป
‎เขารู้จักรถเรา เขาเคยเห็นมัน
‎ดูจากรถที่เขาขับ ผมรู้ว่ามีความเป็นไปได้มาก
‎ที่เขาจะทำงานให้แก๊งแล้ว
‎เราถึงรู้ว่าเรากำลังมีอันตรายมาก
‎เราคิดว่าพวกเขาอาจตามล่าเรา
‎พวกเขารู้เบอร์โทรสองเบอร์ ‎ที่เซอร์กิโอ ราฟาเอลใช้
‎มาริเซลาจึงค้นประวัติการใช้โทรศัพท์
‎เขาปิดโทรศัพท์ไว้สามวัน และเปิดครั้งละสองวัน
‎สามวันจะไม่มีการโทรเลย ‎แต่ช่วงสองวันจะมีสายเข้าหลายสาย
‎นั่นคือวิธีของแก๊งเซตัส
‎รูปแบบนี้ทำให้เรารู้เลยว่า ‎เขาเป็นสมาชิกแก๊งเซตัสจริง
‎เขาไม่ใช้ชื่อเซอร์กิโอแล้ว ‎เขากลายเป็น "ผู้บัญชาการแบมบิโน่"
‎เขาเปลี่ยนเรื่อยๆ เหมือนชื่อในวงการ
‎ขณะที่เราตามหาเซอร์กิโอ ‎เราก็พบคนที่รู้จักเขา
‎แม่ผมเริ่มพูดกับเธอ เธอก็เริ่มเล่า
‎เธอให้ข้อมูลที่เราไม่ได้ตั้งใจหา
‎เช่นตำแหน่งที่ซ่อนตัวลับ ชื่อของสมาชิกระดับบนๆ
‎แม้แต่ที่ซ่อนอาวุธ ข้อมูลมากกว่าที่เราหวังมาก
‎ตำรวจบอกว่าต้องขออนุญาตแก๊งเซตัส…
‎เพื่อจะบุกเข้าเมืองไปจับเขา
‎ถ้าแก๊งเซตัสไม่ให้ตัวเขา ตำรวจก็จับเขาไม่ได้
‎เขากลายเป็นคนที่มีอำนาจพอดู
‎และเขาก็มีสายสัมพันธ์กับแก๊งค้ายาเซตัส
‎ลุงริคาร์โดกับผมแยกกันคุยกับแม่
‎ผมบอกแม่ว่าข้อมูลนี้ทำให้งานยากขึ้นมาก
‎ตอนนี้เขาทำงานให้แก๊งแล้ว ‎สถานการณ์ก็เปลี่ยนไป
‎ใครก็รู้ว่ามีการตกลงกัน
‎ระหว่างทางการกับองค์กรอาชญากรรม
‎เราไม่ได้รับการสนับสนุนใดๆ
‎ไม่มีกล้อง ไม่มีตำรวจ ‎ไม่มีใครรับสายเรา ไม่มีสักอย่าง
‎ไม่ได้รับการสนับสนุนเลย
‎สุดท้ายเราก็ตระหนักว่าเราไม่มีทางหาเขาพบ
‎เรากลับไปชิวาว่า ซึ่งได้ผู้ว่าการรัฐคนใหม่
‎และอัยการรัฐคนใหม่
‎(เมืองชิวาว่า รัฐชิวาว่า)
‎ในช่วงเลือกตั้งมักมีเหตุความรุนแรงเพิ่ม
‎ซีซาร์ ดูอาร์เต้ชนะเพราะปราศรัย ‎ว่าจะทำให้ประชาชนปลอดภัย
‎(ซีซาร์ ดูอาร์เต้ ‎ผู้ว่าการรัฐชิวาว่า ปี 2010 ถึง 2016)
‎ผมเริ่มบริหารด้วยเป้าหมายหลักเพียงข้อเดียว
‎เพื่อเป็นที่จดจำในบั้นปลาย
‎ในฐานะผู้ว่าการรัฐที่นำกฎระเบียบมาสู่ชิวาว่า
‎(ปาตริเซีย มายอร์กา ‎ผู้สื่อข่าว)
‎งานเลี้ยงรับตำแหน่งเขาใหญ่โต ‎เหมือนงานปาร์ตี้ขนาดใหญ่
‎ติดไฟเต็มไปหมด ตามท้องถนนด้วย
‎ประชาชนร้องอย่างยินดี ‎เพื่อต้อนรับซีซาร์ ดูอาร์เต้
‎เขาเดินไปทักทายฝูงชนที่ริมเวที
‎พอเรากลับมาแม่ผมก็ตัดสินใจไปปักหลัก
‎อยู่หน้าที่ทำเนียบรัฐบาล
‎(ทำเนียบรัฐบาล)
‎เธอเดินขบวนมาทั่วประเทศแล้ว
‎เธอไปที่เมืองหลวงมาแล้ว ‎เธอหาเซอร์กิโอพบด้วยซ้ำ
‎เธอใช้หมดทุกช่องทางแล้ว
‎แล้วเธอทำอะไรได้อีก เธอเลยตัดสินใจไปปักหลัก
‎เธอเริ่มเมื่อวันที่ 5 ธันวาคม
‎ผมเดินทางไปกลับจากฆัวเรซ ‎แต่ลุงผมอยู่เป็นเพื่อนแม่
‎(มีแต่ข้าราชการที่ทวงความยุติธรรมได้)
‎ฆาตกรยังอยู่ในเม็กซิโกไหม
‎ค่ะ และเขากำลังจะกลายเป็นผู้ล่า ‎ส่วนฉันถูกล่าแทน
‎เขากำลังบีบให้ฉันไปหลบซ่อนตัว
‎แต่ฉันไม่หลบหรอก เขามาฆ่าฉันได้เลย
‎เขาพูดอะไรหรือยัง ได้ข่มขู่ไหม
‎ขู่ เขากับครอบครัวของเขา ‎เคยข่มขู่ฉันหลายที
‎เขาทำงานกับองค์กรอาชญากรรม
‎รัฐบาลกำลังรออะไรอยู่ รอให้เขาฆ่าฉันเหรอ
‎เขาฆ่าฉันได้เลย แต่ต้องมาฆ่าตรงนี้
‎ทางอื่นที่เธอยังไม่ทำก็มีแต่เรื่องผิดกฎหมาย
‎เธอไม่ได้กลัวอะไรหรอก แต่กฎหมายไม่อนุญาต
‎และเธอเลือกทำแต่ทางที่ถูก
‎(มหาวิทยาลัยอิสระแห่งชิวาว่า)
‎วันครบรอบมหาวิทยาลัยชิวาว่า ‎ตรงกับวันที่ 8 ธันวาคม
‎ขณะประท้วง เธอรู้ข่าวว่า ‎ผู้ว่าการรัฐดูอาร์เต้จะมา
‎เธอจึงนำป้ายแผ่นหนึ่งของเธอไปที่งานแถลงข่าว
‎ขณะที่ผู้ว่าการรัฐกำลังกล่าว ‎พวกเขาก็ยืนขึ้นและคลี่ป้าย
‎"มีแต่ข้าราชการที่ทวงความยุติธรรมได้"
‎มันหมายถึงเหตุการณ์ลักพาตัว ‎น้องชายของปาตริเซีย กอนซาเลซ
‎ในคดีนั้น เพียงไม่กี่วัน ‎ตำรวจก็หากลุ่มผู้ลักพาตัวพบ
‎ตอนหลานชายของซีซาร์ ดูอาร์เต้ ‎ถูกลักพาตัว ก็จบเร็วเหมือนกัน
‎ความยุติธรรมมีไว้ให้ข้าราชการเท่านั้น
‎ในคดีน้องชายอัยการ ‎แค่สองสัปดาห์ตำรวจก็จับคนร้ายได้
‎(รูบี้ไม่ได้รับความเป็นธรรม)
‎คดีน้องชายท่านเป็นอย่างไร ‎ทำไมมาริเซลาถึงโกรธ
‎ฉันไม่รู้ว่าทำไมมาริเซลาถึงขุ่นเคืองกับมัน
‎เพราะคดีของน้องชายฉันไม่เกี่ยวข้องสักนิด
‎พอเธอคลี่ป้ายนั้นออก
‎เห็นได้เลยว่าดูอาร์เต้โกรธ
‎เขาไม่ชอบรับฟังคำวิจารณ์ ‎ไม่ว่าคำติเพื่อก่อหรือคำด่า
‎ดังนั้นการที่แม่ของเหยื่อ แถมยังเป็นผู้หญิงด้วย
‎มาพูดเปิดโปงเขาแบบนั้น
‎อย่างอุกอาจและรุนแรง
‎และด้วยข้อมูลที่เธอกล่าว
‎เขาย่อมไม่พอใจที่ได้เห็น
‎ด้วยความโกรธ เขาจึงส่งเธอไปหา ‎อัยการรัฐชื่อคาร์ลอส ซาลัส
‎(คาร์ลอส มานูเอล ซาลัส ‎อัยการเขตรัฐชิวาว่า ปี 2010 ถึง 2013)
‎เขาถามเธอว่าอยากนำข้อมูลนั้น ‎มายื่นรายงานไหม
‎เธอตอบว่าอยาก
‎เธอจึงยื่น
‎ที่รัฐซากาเตกัส ในเมืองเฟรสนีโย…
‎บนถนน เขาได้รับ…
‎เธอเล่าข้อมูลทุกอย่างที่ได้รับรู้
‎ทุกอย่างที่เธอได้ทำ
‎(ผู้มาศาล ‎มาริเซลา เอสโกเบโด)
‎(ครั้งสุดท้ายที่ตำรวจกลางมาพบฉัน…)
‎ผมไม่รู้ว่าพวกเขาคุยกันนานเท่าไร
‎(ฉันมาที่ศาลนี้เพื่อแจ้งข้อมูล ‎ให้โปรดพิจารณา…)
‎แล้วเธอก็กลับไปปักหลักที่พลาซ่า
‎อัยการสูงสุดให้คำมั่นกับเรา
‎ฉันจึงเชื่อคำสัญญาพวกเขาอีกครั้ง
‎ฉันอยากเชื่อว่าพวกเขาจะลงมือ ‎และจะไม่รีรอ
‎แย่ตรงเราเคยได้รับคำยืนยัน ‎จากผู้บริหารชุดเก่าแบบนี้
‎แต่ถึงตอนนี้ก็ไม่คืบหน้าเลย
‎ฉันไม่ได้ไม่เชื่อใจอัยการสูงสุด ‎ฉันหวังว่าเขาจะรักษาคำพูด
‎ฉันหวังว่าครั้งนี้พวกเขาจะทำได้ ‎แต่ฉันจะรออยู่ตรงนี้
‎เราตั้งใจจะอยู่ตรงนั้น ‎ในช่วงคริสต์มาสและปีใหม่
‎ลุงริคาร์โด แม่ และผม
‎จนกว่าจะเกิดอะไรสักอย่างขึ้น ‎มันต้องเกิดจนได้สิ
‎สำหรับผม แม่ดูเข้มแข็ง ‎แต่หลายครั้งแม่ก็อ่อนแอ
‎แม่มักจะบอกผมว่าเบื่อเรื่องบ้าๆ พวกนี้เต็มทีแล้ว
‎ใช้คำนั้นแหละ
‎ตั้งแต่ผู้ว่าการรัฐยันลูกน้องเขาทุกคน
‎เรารู้ว่ามีความเป็นธรรม ‎ในประเทศนี้และในรัฐนี้
‎ทำไม เพราะความยุติธรรมบังเกิด ‎แก่ผู้ว่าการรัฐซีซาร์ ดูอาร์เต้
‎(รางวัล 100,000 เปโซ)
‎มันบังเกิดแก่อดีตอัยการ ‎ปาตริเซีย กอนซาเลซ
‎ทุกครั้งที่เราไปที่จัตุรัส เราจะแวะไปดูเธอ
‎เราเคยพยายามขอ ‎ให้เธอประกาศหยุดพักด้วย
‎หยุดพักช่วงหยุดเทศกาล ‎ส่วนใหญ่เพื่อให้เธอพักใจ
‎เธอจะได้พักเอาแรงบ้าง ‎แต่เธอไม่ยอมเลิกล้มเลย
‎ไม่มีแรงอำนาจใดในโลกทำให้แม่สั่นคลอนได้
‎(วันที่ 16 ธันวาคม 2010)
‎การพักอยู่ตรงนั้นน่ากลัวมาก ‎โดยเฉพาะตอนกลางคืน
‎ยิ่งตั้งแต่เซอร์กิโอได้รับการคุ้มครองจากแก๊งแล้ว
‎วันนั้น ในวันที่ 16 ธันวาคม
‎เธอกำลังถักของตกแต่งคริสต์มาสสีดำ
‎เธอบอกว่าจะรอซื้อต้นคริสต์มาสในวันที่ 25
‎เพราะราคาในวันนั้นจะถูกลง
‎เธอยืนกรานว่าจะฉลองคริสต์มาสที่จัตุรัสนั้น
‎คืนนั้นก็เหมือนคืนอื่น
‎เธอเริ่มเก็บค่ายพักตอนสองทุ่ม
‎รถคันหนึ่งมาจอด
‎เธอเห็นเขาเดินมา
‎เธอวิ่งข้ามถนน
‎แล้วเขาก็ยิงเธอ
‎(ความยุติธรรม)
‎ผมโทรหาพี่น้องและไปที่บ้าน
‎ผมไม่รู้จะรู้สึกยังไง ผมร้องไห้ไม่ออก
‎ผมรู้สึกไร้กำลัง สิ้นหวัง ‎ผมไม่รู้จะอธิบายยังไง
‎ผมเรียกรวมพี่น้อง
‎และคืนนั้นเราก็ไปที่ชิวาว่าเพื่อรับศพของแม่กลับ
‎เราใจสลาย บรรยายคำพูดไม่ถูก
‎เดี๋ยวนี้ผมก็ยังร้องไห้
‎ตอนนั้นผมไม่ตกใจเลย ‎เพราะผมรู้ว่าวันนี้ต้องมาถึง
‎ฉันรู้อยู่แล้วว่ามันจะเกิดขึ้น
‎แต่ฉันก็หวังลมๆ แล้งๆ ว่ามันคงจะไม่เกิด
‎สังคมโกรธเกรี้ยวกับการฆาตกรรม ‎มาริเซลา เอสโกเบโด ออร์ติซ
‎ซึ่งถูกฆ่าตายเมื่อคืน
‎เธอถูกฆ่าตายขณะประท้วง ‎อยู่หน้าทำเนียบรัฐบาล
‎เพื่อเรียกร้องให้มีการจับกุม ‎ฆาตกรที่ฆ่าลูกสาวเธอ
‎มาริเซลา เอสโกเบโด แม่ที่ต่อสู้ ‎ทวงความเป็นธรรมแก่ลูกสาวที่ถูกฆ่า
‎ถูกยิงเสียชีวิตหน้าอาคารที่ว่าการรัฐชิวาว่า
‎มาริเซลาไม่ยอมรับว่า
‎เธออาศัยอยู่ในประเทศที่ไม่มีความยุติธรรม
‎เธอกล่าวในคืนก่อนถึงวันคริสต์มาสว่า
‎"ฉันจะกินมื้อเย็นฉลองคริสต์มาสตรงนี้ ‎มากินด้วยกันได้นะ"
‎แล้วชายคนหนึ่งก็เดินเข้าหาเธอ ‎และยิงเธอที่ศีรษะ
‎ต่อหน้าต่อตาตำรวจ และทุกคน
‎เรากำลังคุยสายกับซีซาร์ ดูอาร์เต้ ‎สวัสดีครับท่านผู้ว่าฯ
‎- สวัสดีครับ คาร์ลอส ‎- ท่านครับ เกิดอะไรขึ้น
‎ท่านได้รับข้อมูลอะไรจากวิดีโอนั้น
‎เราได้ปากคำของพี่ชายเธอ ‎ซึ่งเห็นเหตุการณ์
‎เขาบรรยายลักษณะของคนร้าย ‎ซึ่งเรากำลังตามหาตัว
‎มาริเซลา ขอให้รู้ไว้ ‎เราสนับสนุนการต่อสู้ของคุณ
‎(ขอสู้จนตัวตาย ดีกว่าอยู่ต่ออย่างจำนน)
‎มาริเซลา ขอให้รู้ไว้ ‎เราสนับสนุนการต่อสู้ของคุณ
‎หญิงผู้ยิ่งใหญ่แห่งฆัวเรซ หนึ่งเดียวคนนี้
‎แม่ของผม มาริเซลา เอสโกเบโด ออร์ติซ
‎- อย่าให้มาริเซลาเลือนหาย ‎- สู้แทนเธอต่อไป
‎สังคมเดือดดาล ‎และมันก็เป็นฟางเส้นสุดท้าย
‎ทำให้เกิดการประท้วงที่สำคัญหลายครั้ง
‎เช่นการจุดเทียนรอบทำเนียบรัฐบาล
‎คนมาวางเทียนแล้วกลับบ้าน
‎วันนั้นอากาศหนาว
‎บรรยากาศมันแปลกไป ‎ราวกับทั้งเมืองหยุดชะงัก
‎ถึงคุณไม่เคยพบเธอ ‎ถึงคุณเคยแต่ได้ยินเรื่องเธอ
‎ถึงคุณเคยเห็นเธอแค่ไกลๆ ‎เธอก็เหมือนใกล้ชิดเรามาก
‎มีกระแสความรักหลั่งไหล ‎ให้แก่เธออย่างท่วมท้น
‎รวมทั้งความขุ่นเคืองและความกลัว
‎ผมได้ดูวิดีโอเป็นครั้งแรกที่ชิวาว่า
‎มันจุกมากที่ต้องเห็นคนที่รักถูกฆ่าแบบนั้น
‎มัน…
‎ผมไม่รู้จะอธิบายยังไง แต่มันจุกอกจริงๆ
‎และ…
‎แค่นั้น แม่ผมตายแล้ว
‎(เมืองซิวดัดฆัวเรซ รัฐชิวาว่า)
‎มาริเซลา เอสโกเบโด ออร์ติซ ‎กลับเมืองซิวดัดฆัวเรซในโลง
‎โลงของเธอซึ่งบรรดาลูกชาย ‎และตำรวจรัฐประกบมา
‎ได้รับการต้อนรับจากเพื่อนฝูง ‎และชาวเมืองที่เขตแดนเมือง
‎เรามารวมกันที่นี่…
‎เพื่อกล่าวลาต่อร่างของแม่ผม ‎เพราะแม่ไม่อยู่อีกแล้ว
‎ร่างของแม่อยู่นี่กับเรา
‎แต่วิญญาณของแม่อยู่กับพระเจ้าแล้ว
‎แม่สู้จนลมหายใจสุดท้าย ‎และตายลงที่แนวหน้า
‎อย่างที่พี่ชายผมพูด แม่ของเราเป็นผู้กล้า
‎เพราะแม่ทำหลายๆ สิ่งที่คนเมืองนี้ไม่เคยทำ
‎แม่ต่อสู้โดยลำพัง
‎ไม่หวั่นลมฟ้าฝน
‎แม้เวลาที่แม่ดูเหมือนจะอ่อนแอ
‎เช่นตอนฆาตกรฆ่าน้องสาวผมถูกปล่อยตัว
‎แม่ก็ลุกขึ้นใหม่…
‎และสอนให้เรารู้จักความอดทน
‎ผมขอให้ทุกท่านปรบมือดังๆ ‎ให้แก่แม่ของผม
‎เมื่อไหร่ที่คุณคลางแคลงใจในสิ่งที่คุณควรทำ
‎เมื่อคุณตั้งคำถามว่าจะยืนหยัดต่อสู้อย่างไร
‎ให้นึกถึงมาริเซลา เอสโกเบโด
‎(มาริเซลา เอสโกเบโด ออร์ติซ)
‎(พระเจ้าทรงเป็นผู้นำทาง ‎ข้าไม่ต้องการสิ่งใดอีก)
‎(จากบรรดาลูกหลาน)
‎วันนั้นและคืนนั้นช่างยาวนานมาก
‎ผมได้หลับไม่กี่ชั่วโมง วันต่อมาเราตื่นขึ้น
‎ผมกับภรรยาและลูกก็กลับ ‎ภรรยาผมท้องอยู่
‎เราเห็นควันลุกไหม้อยู่ไกลๆ
‎ไฟไหม้โรงไม้แห่งหนึ่ง
‎จนต้องปิดถนนออสการ์ฟลอเรสทั้งหมด
‎นักดับเพลิงยังคงทำงาน
‎แฟนของแม่ผมจะเป็นคนเปิดโรงไม้เสมอ
‎แต่วันนั้นเขาไม่ได้เปิดเพราะเรื่องที่เกิดขึ้น
‎พวกมันจับน้องชายของแฟนแม่ไปและเผาโรงไม้
‎พวกมันเผาจนไม่เหลือ
‎(น้องเขยของมาริเซลาถูกฆ่า ‎โรงไม้ของเธอถูกเผายับ)
‎เขาชื่อมานูเอล
‎หนึ่งหรือสองชั่วโมงต่อมาก็พบศพเขา
‎ซึ่งมีกระสอบคลุมศีรษะและมีสายลวดพันคอ
‎และผมก็ได้รู้ว่าพวกมันมาตามหาผมแล้ว
‎มีกลุ่มคนโผล่มาหลังผมกลับไป
‎พวกมันพยายามบุกรุก พวกมันมาจัดการผม
‎ผมจึงตระหนักว่า
‎เราตกอยู่ในอันตรายแค่ไหน
‎เราจึงต้องหนี เราอยู่ต่อไม่ได้
‎(สะพานข้ามประเทศปาโซเดลนอร์เต)
‎ลูกชายของมาริเซลา เอสโกเบโด ‎ได้ขอลี้ภัยทางการเมืองไปยังประเทศสหรัฐฯ
‎(เมืองเอลพาโซ รัฐเทกซัส)
‎เนื่องจากเกรงอันตรายถึงชีวิต ‎หลังแม่เขาถูกฆ่าตาย
‎มีคนให้นามบัตรของผมไป ‎และบอกพวกเขาให้โทรหาผม
‎(สำนักงานกฎหมาย คาร์ลอส สเปกเตอร์)
‎และขับรถข้ามสะพานมา
‎(คาร์ลอส สเปกเตอร์ ‎ทนายความของครอบครัวเอสโกเบโด)
‎"แล้วทรัพย์สมบัติ ‎และกิจการของพวกเราล่ะ"
‎ตำรวจกลางตอบว่า ‎"พวกคุณไม่ตายก็บุญแล้ว"
‎นั่นคือข้อความที่พวกเขาส่ง ‎ถึงครอบครัวของฆวน
‎"ไอ้พวกเวร รอดแล้วอย่าซ่าอีก"
‎เมื่อคุณเปิดโปงข้อบกพร่อง ‎ของรัฐบาลและระบบ
‎กับความเกี่ยวพันระหว่างรัฐบาล ‎กับแก๊งค้ายา
‎ชีวิตคุณก็เสี่ยงแล้ว
‎ปัญหาของที่นี่และที่ฆัวเรซคือ ‎ในเขตตำรวจหนึ่งๆ
‎เราสามารถเรียกประชุมตำรวจสิบคน
‎กับตัวแทนองค์กรอาชญากรรม ‎สักสามแก๊งพร้อมกันได้
‎ผมเคยพูดแบบนี้แล้ว และก็จะพูดอีก
‎มาริเซลาเอาคอเธอพาดเขียง
‎ตั้งแต่เธอให้การ ‎ที่สำนักงานอัยการสูงสุดที่ชิวาว่า
‎ผมคิดว่าตอนนั้นแหละ
‎ที่พวกเขาตัดสินใจจะเก็บเธอ ‎เพื่อปิดบังข้อมูลที่เธอมี
‎มันเป็นอาชญากรรมโดยฝีมือรัฐ ‎เพราะรัฐได้รับ "ประโยชน์"
‎แม้แรกๆ กระแสจะโจมตีก็ตาม
‎เมื่อคนวิจารณ์และต้องการ ‎ความรับผิดชอบจากรัฐตายไป
‎พวกที่พยายามกวนน้ำให้ขุ่น
‎พวกที่กล่าวว่าเหตุการณ์ที่เกิด ‎ซึ่งยังสร้างความเจ็บปวดแก่เรานั้น
‎เป็นอาชญากรรมฝีมือรัฐ ‎กำลังเข้าใจผิดอย่างมาก
‎ผู้ว่าการรัฐชิวาว่าไม่ได้เกี่ยวพัน ‎กับองค์กรอาชญากรรม
‎พวกฆาตกรต้องรู้แหละ
‎ว่าคืนนั้นสามารถฆ่าเธอได้โดยไม่ต้องรับผิด
‎ที่หน้าประตูทำเนียบกลางแสงไฟสว่างจ้า
‎และต่อหน้ากล้อง
‎ถ้ารัฐไม่ได้สั่งการโดยตรง ‎อย่างน้อยก็ต้องยินยอม
‎เธอไม่ได้รับการคุ้มครอง พวกเขาทิ้งเธอไว้ลำพัง
‎เธอไปปักหลักตรงนั้น เพราะเธอไม่มีที่พึ่งพิง
‎พวกเขาไม่แม้แต่จะสืบสวน ‎หรือช่วยมาริเซลาค้นหาเซอร์กิโอ
‎มาริเซลาคงไม่ตายหากเราสืบสวนต่อ
‎แต่ฉันหมดวาระไปนานแล้ว ‎เราดำรงตำแหน่งได้แค่หกปี
‎การฆ่าแม่มันง่ายกว่าจับเซอร์กิโอ ‎ง่ายกว่ากันมาก
‎แต่สิ่งที่พวกเขาไม่รู้คือ ‎พวกเขาปิดปากแม่ไม่ได้
‎ผมรู้ว่ามันยังไม่จบ
‎ผมรู้ว่าเรื่องนี้ยังไม่จบ
‎ผมบอกเขาว่า…
‎ผมจะช่วยเขาสู้ทางกฎหมาย
‎ตราบที่เขายังอยากสู้ต่อ
‎ผมตัดสินใจจะสู้ต่อไป แต่สู้จากที่อเมริกา
‎ผมจะสู้จากนอกพรมแดนและรอดูผลที่จะเกิด
‎(รูบี้ไม่ได้รับความเป็นธรรม ‎ข้าราชการเท่านั้นที่ได้รับ)
‎พวกเขาไม่ได้มาขอกรีนการ์ด ‎คนเหล่านี้มาขอความยุติธรรม
‎เราได้เห็นลูกไม้สกปรกของรัฐบาล ‎เม็กซิโก ทั้งที่นี่และที่เม็กซิโก
‎(สถานกงสุลใหญ่เม็กซิโก)
‎เราต้องการเรียกร้องออกสื่อ ‎ให้พวกเขารับรู้สิ่งที่เราทำ
‎พวกเขาจะกระอักกระอ่วน พวกเขาจะโกรธ
‎แต่เราไม่ได้มาผูกมิตร ‎เรามาขอความเป็นธรรม
‎(ประเทศนิการากัว ‎ผู้ประท้วงประณามการเข่นฆ่าสตรี)
‎ความยุติธรรม
‎วันนี้มีการประท้วงทั่วโลก
‎เพื่อประณามการฆ่ามาริเซลา
‎หยุดความรุนแรงต่อผู้หญิง
‎("ฆ่าฉันตรงข้ามทำเนียบ")
‎คณะบริหารชุดใหม่ของชิวาว่า ‎ต้องแบกรับแรงกดดันทางการเมืองสูง
‎รัฐต้องเจอความท้าทาย ‎ตั้งแต่ที่มีคนถูกฆ่าตายหน้าที่ทำการ
‎หลังจากเข้าพบอัยการสูงสุด ‎และประณามผู้ว่าการรัฐ
‎และทำให้อัยการรัฐขายหน้า ‎เธอถูกฆ่าหน้าบ้านพวกเขา
‎ยังไม่นับกระแสจากสังคม ‎จึงจำเป็นมากที่พวกเขา
‎จะต้องพิสูจน์ฝีมือ
‎ในการรับมือกรณีอย่างนี้
‎- มีข่าวคราวบ้างไหมคะ ‎- เรามีความคืบหน้าอย่างมาก
‎คดีนี้สืบพบข้อมูลใหม่มากมาย
‎เราหวังว่าอีกไม่ช้าคดีนี้ก็จะปิดลง
‎- แล้วคดีเซอร์กิโอ บาร์ราซาล่ะคะ ‎- ก็คดีเดียวกัน
‎เป็นไปได้สูงที่พวกเขาจะได้รับคำสั่ง
‎ให้ปิดคดีเสียที เพราะกระแสที่ถาโถม
‎ทางการประกาศว่า ‎พวกเขาจับฆาตกรที่ฆ่ามาริเซลาได้
‎และพวกเขามีหลักฐานที่จะพิสูจน์
‎โฆเซ่ เอนริเก้ ฆิเมเนซ ซาวาลา ‎ฉายาวิกคิด ได้ถูกควบคุมตัว
‎เขาถูกกล่าวหาว่าเป็นผู้ฆ่า ‎มาริเซลา เอสโกเบโด
‎ในที่สุดเราก็ปิดการสอบสวนที่ยาวนาน
‎ด้วยการจับกุม
‎ผู้ลงมือคนสำคัญได้
‎ผมเป็นคนเอาชีวิตคุณเอสโกเบโด
‎ผมได้รับคำสั่งจากแก๊งที่ผมสังกัด
‎พวกเขาอ้างว่าชายคนนี้ ‎เป็นคนฆ่าแม่ของผม
‎และตั้งข้อหาอื่นๆ ใส่เขา เช่นยิงปืนที่บาร์
‎(แปร์ลา มาร์เกซ ‎ทนายของรัฐ)
‎ฉันทำงานเป็นทนายแห่งรัฐชิวาว่า
‎- คุณชื่ออะไร ‎- แปร์ลา มาร์เกซ ทนายของรัฐ
‎ตอนแรกเขาบอกฉันว่า
‎"ผมฆ่าเธอ ผมอยากให้เรื่องจบไป แค่นี้แหละ"
‎คุณอธิบายรูปถ่ายรูปแรกให้เราฟังได้ไหม
‎ผมอยู่ข้างๆ ทำเนียบรัฐบาล
‎พอผมเข้าใกล้เธอ ปืนผมขัดลำกล้อง
‎ผมวิ่งไล่เธอ
‎นี่คงเป็นตอนที่ผมใส่กระสุนใหม่
‎รูป 26 น่าจะเป็นตอนที่ผมวิ่งไล่ทันและยิงเธอ
‎เรามีหลักฐานนี้ ‎และของคดีฆาตกรรมรายอื่นๆ
‎เขารับสารภาพ ปืนก็กระบอกเดียวกัน
‎เรายื่นฟ้องด้วยความมั่นใจมาก
‎ผมอยากรับผิดชอบในสิ่งที่ทำ
‎และใช้กรรมในสิ่งที่เลือกก่อ อย่างที่คนว่ากัน
‎ทนายความของมาริเซลาไม่เชื่อ ‎ว่าเขาเป็นฆาตกร
‎เขาใช้คำพูดแบบ "ผมคร่าเอาชีวิตเธอ"
‎อาชญากรมักพูดว่า "ผมฆ่าเธอ" ‎หรือว่า "ผมเก็บเธอ"
‎ใครบ้างจู่ๆ ก็สารภาพโดยดี ‎ว่าฆ่าคนตาย
‎ฝ่ายที่ต้องพิสูจน์ความผิด ‎คือสำนักงานอัยการ
‎พวกเขามีหลักฐานชัดเจนอะไรบ้าง
‎หลักฐานมีแค่คำสารภาพของเขา
‎พิสูจน์ได้แค่ว่าปืนนี้ใช้ยิงเธอ
‎พิสูจน์ไม่ได้ว่าเขาเป็นคนยิง ‎มันต่างที่ตรงนี้
‎ทางครอบครัวจึงได้ทักท้วงอีกครั้ง
‎"คุณจับผิดคน คดีนี้ยังไม่ปิด"
‎ริคาร์โด พี่ชายของมาริเซลา ‎ไม่ยอมรับว่าซาวาลาคือฆาตกร
‎เพราะเขาอยู่กับเธอ ‎และเห็นฆาตกรในระยะใกล้
‎ผมชี้ตัวเขาไม่ได้เพราะผมไม่อยู่ด้วย
‎แต่ริคาร์โดอยู่
‎และริคาร์โดบอกผมว่า ‎เขาไม่มีวันลืมหน้าชายคนนั้น
‎รูปวาดร่างมีความคล้ายคลึงหลายจุด
‎กับคนที่ตำรวจจับมา ‎แต่เขาไม่ใช่คนฆ่าแม่ผม
‎คนฆ่ามาริเซลา เอสโกเบโด ‎คืออันดี้ บาร์ราซา
‎อันดี้เป็นน้องชายของเซอร์กิโอ ‎คนที่ฆ่ารูบี้ น้องสาวของฆวน
‎นี่รูปของอันดี้ บาร์ราซา โบคาเนกรา
‎ผมเคยเจออันดี้ช่วงก่อนรูบี้จะถูกฆ่า
‎เขาเพิ่งออกจากสถานดัดสันดานเด็ก
‎ริคาร์โดไม่เคยเจออันดี้
‎ลุงเห็นเขาครั้งแรกในคืนนั้น
‎มาริเซลา เอสโกเบโดร้องเรียน ‎ต่อสำนักงานอัยการสูงสุดชิวาว่า
‎กล่าวหาว่าอันดี้ บาร์ราซา ‎ไปที่บ้านของเธอเพื่อจะยิงเธอ
‎อันดี้เที่ยวบอกทุกคนแถวบ้านเขา
‎ว่าเขาจะฆ่าแม่ของผม เขาว่า ‎"ฉันจะทำให้มันย่อยยับ"
‎เราแจ้งเรื่องนี้ต่อสำนักงาน ‎อัยการสูงสุดเม็กซิโก
‎ต่อคุณซีซาร์ เปนิเช
‎(สถานกงสุลใหญ่เม็กซิโก)
‎เราได้คุยกับเขาสั้นๆ
‎(ซีซาร์ เปนิเช)
‎(ผู้แทนอัยการสูงสุดประจำรัฐชิวาว่า ‎ปี 2010 ถึง 2015)
‎เราได้รับข้อมูลเพิ่มเติม ‎จึงนัดฟังถ้อยคำอย่างเป็นทางการ
‎เราร้องขอให้มีการชี้ตัวผ่านรูปถ่าย
‎หนึ่งในรูปถ่ายเหล่านั้นก็มีอันดี้
‎และริคาร์โดก็ชี้ได้ว่าเขาคือฆาตกร
‎(ผมจำได้ว่าชายคนนี้ ‎เป็นคนฆ่าน้องสาวของผม)
‎- คุณฆ่าเธอใช่ไหม ‎- ใช่ครับ ผมทำ
‎คุณแน่ใจนะ มีข้อคลางแคลงบ้างไหม
‎เป็นไปได้ไหมว่าคุณอยู่ภายใต้ฤทธิ์ยา
‎คุณจึงนึกว่าตัวเองทำทั้งที่คนอื่นทำ
‎ผมเสพยาตลอดเวลาแหละ แต่ผมก็รู้สึกตัวดี
‎ทางครอบครัวยืนกรานว่าไม่ใช่วิกคิด ‎และพยายามชี้คนร้ายตัวจริง
‎แต่อัยการพากันเพิกเฉยต่อข้อมูลนั้น
‎พวกเขาไม่ฟังสักนิด ‎ไม่แม้แต่จะเพิ่มข้อมูลในแฟ้ม
‎ยุทธวิธีทางสื่อของพวกเขา ‎คือประโคมว่าเป็นวิกคิด
‎(ศูนย์ปรับตัวทางสังคม ‎อากีเลสแซร์ดัง รัฐชิวาว่า)
‎วันหนึ่งทุกอย่างก็เปลี่ยนไป ‎เมื่อเขาบอกฉันว่า "พอที"
‎"ผมทนทำแบบนี้ต่อไม่ไหวแล้ว ‎เพราะผมไม่ได้ฆ่าเธอ"
‎เขาถูกทรมานให้สารภาพ ‎ในข้อหาฆาตกรรมที่ถูกฟ้อง
‎พวกเขาขู่ทำร้ายภรรยาและลูกสาวเขา
‎เขาจึงยอมพูดทุกอย่างที่พวกนั้นสั่ง
‎ฉันรีบแจ้งเรื่องนี้ต่อผู้พิพากษา
‎และขอให้ใช้พิธีสารอิสตันบูล
‎พิธีสารนี้เป็นวิธีพิสูจน์ว่า ‎บุคคลถูกทรมานหรือไม่
‎ฉันบอกเขาว่าเราควรฟ้องศาล
‎ฉันเชื่อว่าเราจะแก้ต่างได้สำเร็จ
‎อย่าลืมว่าพี่ชายของมาริเซลาก็อยู่ ‎ในขณะเธอถูกฆ่า
‎ดังนั้นเรามีพยานตัวเป็นๆ
‎เราทำการตรวจสอบจนครบ ‎ขณะเตรียมตัวขึ้นศาล
‎ถ้ารัฐฟ้องบุคคลทั้งที่หลักฐานไม่สอดคล้อง
‎เราก็ต้องพิสูจน์ในศาล ‎แต่เขาพ้นผิดอย่างแน่นอน
‎วันที่ 31 ธันวาคม 2014 ‎สำนักงานอัยการสูงสุดประกาศว่า
‎วิกคิดเสียชีวิตจากอาการหัวใจวายรุนแรง
‎แม่ของวิกคิดเรียกร้องให้มีการชันสูตรศพลูกชาย
‎จะได้ยอมรับออกมาว่าเป็นเรื่องโกหก
‎ทางการกลับคำพูด ‎เรื่องสาเหตุการตายของวิกคิด
‎พวกเขาเผยว่าเขาไม่ได้ตาย ‎จากอาการหัวใจวาย
‎แต่เขาถูกรัดคอโดยเพื่อนร่วมห้องขัง
‎ชื่อไฆเม โนเอล คูเอวัส ‎ผู้มีฉายาว่า "จิมมี่"
‎เขาถูกฆ่าตายในเรือนจำ ‎ระดับความเข้มงวดสูงสุด
‎ผมตระหนักว่าแม้ผมจะประเคน ‎หลักฐานทุกอย่าง
‎ใส่มือของพวกเขาว่าฆาตกรเป็นอีกคน
‎มันก็ไม่มีความหมายอะไร ‎พวกเขาไม่สนความจริง
‎เราต้องการความโปร่งใส
‎จากทางการผู้เกี่ยวข้องในขณะนั้น
‎คดีนี้ยังเปิดอยู่ไหมครับ ‎ยังสืบสวนการตายของมาริเซลาอยู่ไหม
‎หรือคดีปิดไปแล้ว
‎เท่าที่ผมจำได้ คดีจบลง
‎ด้วยการฟ้องวิกคิด
‎การเสียชีวิตของบุคคลนี้ ‎และผู้ที่อาจสมรู้ร่วมคิดด้วย
‎ย่อมทำให้คดีระงับไป
‎คุณสู้ศึกที่มีแต่แพ้ เข้าใจที่ผมพูดไหม
‎วันนั้น ขณะที่ผมยืนข้างโลงของแม่
‎ผมสัญญากับแม่ว่าผมจะทำทุกวิถีทาง
‎เพื่อทวงความเป็นธรรมให้รูบี้
‎และนั่นคือสิ่งที่ผมทำ
‎แต่ผมต้องยอมรับว่า ‎ผมจะทำเรื่องนี้ไปทั้งชาติไม่ได้
‎ผมหมดแล้วซึ่งพลัง ทั้งทางกายและใจ
‎คุณคิดว่าชีวิตเหลือแต่ความเกลียดชัง
‎ตอนแรกมันก็หล่อเลี้ยงเราได้ ‎แต่ต่อมามันเริ่มกัดกินเรา
‎ผมไม่มีความสุข ผมไม่อาจสงบใจ
‎ทุกเช้าผมตื่นขึ้นมาก็คิดถึงแม่
‎ผมคิดถึงอันดี้และเซอร์กิโอ
‎หนึ่งในคนที่ถูกหมายหัวที่สุด ‎ในรัฐชิวาว่าเสียชีวิตแล้ว
‎อัยการรัฐยืนยันการตายของ ‎เซอร์กิโอ ราฟาเอล บาร์ราซา
‎หลังห้องดับจิตที่ซากาเตกัส ‎พยายามระบุตัวศพถึงหกวัน
‎ก็พบว่าเขาคือบาร์ราซา ‎ก่อนภรรยามารับศพไป
‎บาร์ราซาตายขณะยิงปืนต่อสู้ทหาร ‎ในวันที่ 16 พฤศจิกายน
‎เขาถูกยิงตายเพราะกิจกรรม ‎ผิดกฎหมายของเขา
‎แต่ก็ไม่ใช่เพราะการจับกุม
‎เขาไม่ได้ติดคุก 50 ปี ‎อย่างที่มาริเซลาเรียกร้อง
‎เขาเป็นคนเดียวที่ต้องรับผิดชอบ ‎ต่อการตายของรูบี้
‎สำหรับคดีที่เขาเป็นผู้บงการ
‎ก็สามารถจับตัวผู้ลงมือได้แล้วเช่นกัน
‎คดีของมาริเซลาก็ปิดลง
‎เซอร์กิโอ บาร์ราซาตายแล้ว ‎มันจึงปิดลง
‎มันฟ้องถึงแนวคิดของ ‎ความยุติธรรมอยู่ไม่น้อย
‎ในแง่ของทางการของรัฐบาลปัจจุบัน
‎คดีปิดลง
‎เราขับรถไปที่เอลพาโซเพื่อพูดคุยเรื่องอันดี้
‎ผมเน้นว่าเขาคือคนที่ลุงของผมชี้ตัว
‎แต่พวกอัยการไม่ยอมรับรู้เลย
‎ตอนหลังซาลัสก็อ้างว่าไม่เห็นเคยมีใครพูด
‎ถามจริง แล้วที่ผมพร่ำบอก ‎หน้าสถานกงสุลตั้งหลายครั้งล่ะ
‎การทำงานกับทางการเม็กซิโก ‎เป็นเรื่องเสียเวลามาก
‎(เรือนจำไมเคิลยูนิต รัฐเท็กซัส)
‎ผมไม่มีอะไรปิดบังหรอก ‎คุณอยากรู้อะไรผมจะบอก
‎ยกเว้นบอกไปแล้วผมโดนคดีนะ
‎ถ้าใครจะโทษผมเรื่องที่มาริเซลาตาย
‎ผมเปล่าทำนะ ผมพูดจากใจจริง
‎ผมทำงานในร้านอาหารบนถนนเมซา ‎เมืองเอลพาโซ รัฐเท็กซัส
‎ผมออกกะตอนตีหนึ่ง
‎เช้าวันต่อมาผมได้รู้เรื่องตอนที่เพื่อนปลุก
‎ผมไม่ได้ฆ่ามาริเซลา ‎ผมติดคุกเพราะขโมยรองเท้าบูต
‎พี่ชายผมก็โดนว่าแบบเดียวกัน
‎ใครๆ ก็หาว่าเขาฆ่ามาริเซลา
‎แน่นอนว่าเขาเป็นคนสั่ง ‎แต่คนที่ฆ่าเธอน่ะอีกคน
‎เขาตัดสินใจเข้าแก๊งเซตัส
‎(อันดี้ บาร์ราซา ‎น้องชายของเซอร์กิโอ บาร์ราซา)
‎เขาเข้าแก๊งเซตัสจนโดนยิงตาย
‎ถึงตาย แต่เขาก็ได้อำนาจ ‎และได้เจอพวกขาใหญ่
‎เขาได้พบขาใหญ่แก๊งแห่งฆัวเรซ ‎พวกนั้นเลยช่วยเหลือเรา
‎ผมหมายถึงช่วยเหลือเขา
‎ช่วยเผาโรงไม้
‎ฆ่าพยานที่ได้รับความคุ้มครอง ‎พี่ชายคุณทำหมดเลยเหรอ
‎ก็ต้องเขาสิ จะใครซะอีกล่ะ
‎เขาเป็นคนบงการทุกอย่าง
‎แค่นี้แหละ ผมบอกอยู่ ผมไม่ได้ฆ่า ‎มาริเซลา ฟรัยเร เอสโกเบโด
‎ผมไม่ได้ฆ่าผู้หญิงคนนั้น
‎สุดท้ายก็ไม่มีการลงโทษในคดีฆ่ารูบี้
‎ไม่มีการลงโทษในคดีฆ่ามาริเซลา
‎เขาไม่เคยถูกจับเลย
‎เขาไม่เคยติดคุกที่ฆ่ารูบี้
‎ส่วนมาริเซลาเองก็ไม่ได้รับ ‎ความเป็นธรรมใดๆ
‎อัยการทั้งประเทศโดนถล่ม
‎ผลโดยตรงจากเรื่องนั้นคือ ‎คดีหลายๆ คดีที่สอบสวนอยู่…
‎มีช่องโหว่
‎แต่การสอบสวนส่วนใหญ่ไม่ได้มีช่องโหว่
‎คดีถูกซุกเก็บ
‎ถูกพักเอาไว้ชั่วกัปชั่วกัลป์
‎ทั่วประเทศยังมีเด็กสาว ‎แบบรูบี้อีกเยอะแยะ
‎มีมาริเซลาอีกหลายคน ‎ที่เดินทวงความเป็นธรรมรายวัน
‎(มาริเซลา เอสโกเบโด ‎เก้าปีที่ไร้ความเป็นธรรม)
‎(รูบี้ 4,126 วันที่ไร้ความเป็นธรรม)
‎(มาริเซลา 3,285 วันที่ไร้ความเป็นธรรม)
‎ถ้าเราปล่อยให้คดีแบบนี้
‎คดีชัดเจนขนาดนี้จบลงโดยคนร้ายลอยนวล
‎ถ้าเราปล่อยให้เป็นแบบนี้ ‎มันย่อมทำให้สังคมเสี่ยงภัย
‎เราเดินขบวนทุกปีในวันครบรอบ ‎เพื่อไม่ให้คนหลงลืม
‎อาชญากรรมที่ไร้ความเป็นธรรม
‎อาชญากรรมที่คนผิดลอยนวล
‎มาริเซลาละทิ้งธุรกิจ
‎เพื่อไปเป็นผู้พิทักษ์ที่แน่วแน่
‎แห่งชีวิต ความยุติธรรม และเสรีภาพ
‎จนเธอต้องแลกด้วยชีวิต
‎เพราะรัฐบาล
‎ไม่สามารถมอบความยุติธรรม ‎ที่เธอร้องขอได้
‎(มาริเซลา เอสโกเบโด ออร์ติซ ‎ถูกฆาตกรรมที่นี่เมื่อวันที่ 16 ธันวาคม 2010)
‎คำพูดสุดท้ายของเธอยังติดตรึงในใจของฉัน
‎"ฉันอยากให้การเข่นฆ่าสตรีในเมืองนี้ ‎จบลงที่ลูกสาวของฉัน"
‎เธอเป็นพยาบาล เป็นแม่ ‎เป็นเจ้าของกิจการ
‎ชีวิตของเธอก็เหมือนคนปกติ
‎แต่สิ่งที่เธอทำ ‎ในช่วงสองปีสุดท้ายของชีวิต
‎ได้ยกเธอเป็นประวัติศาสตร์ถาวร ‎แห่งรัฐชิวาว่าและประเทศเม็กซิโก
‎มาริเซลา เอสโกเบโดยังมีชีวิตอยู่ ‎ในฐานะผู้กล้าในใจเรา
‎ไม่ใช่แค่ในเมืองซิวดัดฆัวเรซ ‎แต่สำหรับคนเม็กซิโกมากมาย
‎เธอคือประกายความหวัง ‎ของผู้หญิงเม็กซิกันและเหยื่อมากมาย
‎คำพูดของเธอฝังในใจของทุกคน
‎จงมีความกล้า
‎ถ้าประตูหนึ่งบานปิด พรุ่งนี้อีกบานก็เปิด
‎จงค้นหาไปจนสุดหล้าฟ้าเขียว
‎เพื่อให้บรรดาลูกสาวของเรา ‎มีชีวิตอย่างอิสระ
‎ไม่ให้พวกเธอตกเป็นเหยื่อ ‎ความรุนแรงและการย่ำยี
‎หรือการฆาตกรรม
‎การต่อสู้ยังดำเนินต่อไป
‎มาริเซลาจะอยู่ค้ำฟ้า
‎เรารู้ว่ายังมีคนดีอีกมาก ‎และฉันมาขอให้พวกเขาช่วยเหลือ
‎ออกมาเดินถนนกับเรา ‎และร้องเรียกความยุติธรรม
‎คอยดูแลกันและกัน ‎อย่าให้ตัวเองเป็นรายต่อไป
‎ความยุติธรรม!
‎คนเหล่านี้มีทั้งแม่ ‎ที่ต้องทิ้งลูกให้กำพร้า
‎มีทั้งลูกสาว มีทั้งนักเรียน
‎พวกเธอคืออนาคตของเมือง ‎และประเทศของเรา
‎อย่าให้มีการฆ่าผู้หญิงอื่นอีก
‎(รวมพลังแล้วเราแกร่ง)
‎(ไม่เอาอีกสักราย)
‎ฟังให้ดี นี่คือการต่อสู้ของคุณ
‎(การเข่นฆ่าสตรีในเม็กซิโก)
‎คุณไม่ได้เดียวดายๆ
‎(มาริเซลา เอสโกเบโด)
‎ผมตระหนักว่าแม่ของผม ‎กลายเป็นสัญลักษณ์
‎สัญลักษณ์ของการต่อสู้ในชิวาว่า ‎เม็กซิโกซิตี และซิวดัดฆัวเรซ
‎แม่คือสัญลักษณ์
‎นี่คือเรื่องราวความรัก
‎และมันยังเป็นเรื่องราว ‎ของบรรดาแม่ๆ พ่อๆ
‎พี่น้องชายหญิง ‎ลูกชายลูกสาวทั้งหลาย
‎ที่เราทุกคนยังพบเจอในทุกวันนี้
‎ใช่ มันคือเรื่องราวความรัก
‎ผมตัดสินใจว่าผมเหนื่อยแล้ว ‎ผมไม่อยากเกลียดอีกต่อไป
‎และในวินาทีที่ผมพูดแบบนั้นไป
‎ผมก็รู้สึกโล่งอกทันที เหมือนยกภูเขาออกจากอก
‎ภาระหนักอึ้งได้หายไป ความเกลียดชังสิ้นสุดลง
‎แต่ก็ไม่อภัยเช่นกัน มันคนละเรื่อง
‎แต่ความเกลียดไม่มีแล้ว มันหมดไป
‎ตั้งแต่นั้นผมก็เปลี่ยนไปเลย
‎สวัสดีค่ะทุกคน
‎ขอบคุณที่มาร่วมค่ำคืนพิเศษ ‎กับครอบครัวของเราและโนเอมี
‎ไม่ว่าท่านถือเครื่องดื่มอะไรอยู่ ‎ขอเชิญทุกท่านร่วมดื่มอวยพร
‎ให้เด็กๆ เหล่านี้มีความสุข ‎และขอพระเจ้าคุ้มครองทุกคน
‎ขอบคุณค่ะ
‎แม่ของผมสอนให้เรารัก
‎ผมดื้อจนไม่น่ารัก แต่แม่ก็ยังรักผม
‎(ในปี 2019 ได้มีการฟ้องคดีต่อ ‎คณะกรรมการสิทธิมนุษยชนระหว่างทวีปอเมริกา)
‎(เพื่อตัดสินความผิดของประเทศเม็กซิโก)
‎(ในการจัดการคดีของมาริเซลาและรูบี้)
‎(อันดี้ บาร์ราซาต้องขังอยู่ที่ ‎รัฐเท็กซัส สหรัฐอเมริกา ข้อหาปล้นทรัพย์)
‎(รัฐบาลเม็กซิโกไม่เคยเรียกตัวเขา ‎ไปให้การในคดีมาริเซลาเลย)
‎(ขณะจัดทำสารคดีนี้ ‎หลังจากที่ลอยนวลอยู่สามปี)
‎(ซีซาร์ ดูอาร์เต้ถูกควบคุมตัว ‎ในไมอามีขณะอุทธรณ์คำสั่งส่งตัวนักโทษ)
‎(มีหมายจับเขาออกมา 21 หมาย)
‎(เขาถูกกล่าวหาว่ายักยอกเงิน ‎1,200 ล้านเปโซ)
‎(โดยเฉลี่ยมีผู้หญิงถูกฆ่าตาย ‎วันละสิบคนในเม็กซิโก)
‎(ร้อยละ 97 ของคดีเข่นฆ่าสตรี ‎ผู้กระทำผิดไม่ได้รับโทษ)
‎โปรดอย่าลืมชื่อของพวกเธอ ‎ท่านประธานาธิบดี
‎แด่ผู้หญิงทั้งหลาย ‎ที่เดินขบวนบนถนนรีฟอร์มา
‎แด่เด็กหญิงทั้งหลายที่ต่อสู้ในรัฐโซโนรา
‎แด่แม่ทัพหญิงทั้งหลายที่สู้แย่งชิงรัฐเชียปัส
‎แด่แม่ทั้งหลายที่ค้นหาลูกที่ติฆัวนา
‎เราร้องอย่างไม่กลัวเกรง ‎เราขอเรียกร้องความเป็นธรรม
‎เราคือกระบอกเสียงหญิงทุกคนที่สูญหาย
‎จงฟังไว้ เราอยากมีชีวิตอยู่
‎จงตายเสียที
‎ลัทธิเข่นฆ่าหญิง
‎ฉันเผาวอดทุกสิ่ง ฉันทุบแหลกทุกอย่าง
‎เผื่อผู้ชายบางคนหลับตาไม่มอง
‎ฉันจะไม่เงียบ ฉันทนพอแล้ว
‎ถ้าทำร้ายหนึ่ง
‎เราทั้งผองจะตอบโต้
‎ฉันชื่อเคลาเดีย ฉันชื่อเอสเตอร์ ‎ฉันชื่อเตเรซา
‎ฉันชื่ออิงกริด ฉันชื่อรูบี้ ‎ฉันชื่อมาริเซลา
‎ฉันคือผู้หญิงที่ถูกคุณบังคับมา
‎ฉันคือแม่ที่กำลังร่ำไห้ ‎ต่อการตายของพวกเธอ
‎และฉันจะเป็นคนลงทัณฑ์พวกคุณ
‎ความยุติธรรม ความยุติธรรม ‎ความยุติธรรม
‎แด่ผู้หญิงทั้งหลาย ‎ที่เดินขบวนบนถนนรีฟอร์มา
‎แด่เด็กหญิงทั้งหลายที่ต่อสู้ในรัฐโซโนรา
‎แด่แม่ทัพหญิงทั้งหลายที่สู้แย่งชิงรัฐเชียปัส
‎แด่แม่ทั้งหลายที่ค้นหาลูกที่ติฆัวนา
‎เราร้องอย่างไม่กลัวเกรง ‎เราขอเรียกร้องความเป็นธรรม
‎เราคือกระบอกเสียงหญิงทุกคนที่สูญหาย
‎จงฟังไว้ เราอยากมีชีวิตอยู่
‎จงตายเสียที
‎ลัทธิเข่นฆ่าหญิง
‎จงตายเสียที
‎ลัทธิเข่นฆ่าหญิง
‎และให้โลกสะท้าน
‎ด้วยเสียงคำรามแห่งความรัก
‎และให้โลกสะท้าน
‎ด้วยเสียงคำราม
‎แห่งความรัก
‎คำบรรยายโดย วริยา ธาวนพงษ์